cyanic-selkie/wikianc huggingface dataset:
খাদৈচুক গাঁও
শৈক্ষিক পৰিৱেশ
গাঁ‌ওখনৰ সাক্ষৰতাৰ হাৰ ১০০ শতাংশ। স্বৰ্গীয় পূৰ্ণ নাথ শিক্ষক হিচাপে এই গাঁ‌ৱৰ প্ৰথমজন চৰকাৰী চাকৰিয়াল। জামুগুৰি উচ্চতৰ মাধ্যমিক বিদ্যালয়ৰ অৱসৰপ্ৰাপ্ত প্ৰধান শিক্ষক তিলক নাথ গাঁ‌ওখনৰ প্ৰথমজন স্নাতক। তেখেতৰ পত্নী অজন্তা নাথক অসম চৰকাৰে ২০২২চনৰ ২৭ জুন তাৰিখৰ চৰকাৰী আদেশৰ জৰিয়তে অসম লোকসেৱা আয়োগৰ পৰৱৰ্তী অধ্যক্ষ হিচাপে নিযুক্তি দিয়ে। ড° নাথ ত্যাগবীৰ হেমবৰুৱা মহাবিদ্যালয়ৰ পৰিসংখ্যা বিভাগৰ প্ৰাক্তন অধ্যাপিকা আৰু অসম লোকসেৱা আয়োগত ২০১৮ চনৰ ১১ জুনৰ পৰা সদস্য হিচাপে কাৰ্যনিৰ্বাহ কৰি আহিছিল। আনহাতে প্লাৱন নাথ গাঁ‌ওখনৰ প্ৰথমজন লোকসেৱা আয়োগৰ পৰীক্ষাত উৰ্ত্তীণ হোৱা ব্যক্তি। গাঁ‌ওখনত শৈক্ষিক আৰু বৌদ্ধিক অনুষ্ঠান হিচাপে এটা মইনাপাৰিজাত আছে। ইয়াৰোপৰি খাদৈ-উদ্ধবৰা-হাতবৰ মিলি তিনিখন গাঁ‌ৱৰ মাজত এটা ৰাজহুৱা পুথিভঁৰাল আছিল যদিওঁ বৰ্তমান এই পুথিভঁৰালৰ অস্তিত্ব নাই।
তথ্যসূত্ৰ
শ্ৰেণী:শোণিতপুৰ জিলাৰ গাঁ‌ও শ্ৰেণী:অসমৰ গাঁও
অনুপাত
thumb|The ratio of width to height of [[standard-definition television]] অনুপাত(Ratio), গণিতত অনুপাত হৈছে দুটা সংখ্যাৰ মাজৰ এক সম্পৰ্ক। এই সম্পৰ্ক অনুসৰি প্ৰথমটো সংখ্যাৰ বিপৰীতে কিমান বাৰ দ্বিতীয় সংখ্যাটো আছে তাক বুজা যায়। উদাহৰণ স্বৰূপে যদি এটা ফলৰ খৰাহিত ৯টা কমলা আৰু ৩টা কল আছে, তেন্তে কলৰ বাবে কমলাৰ অনুপাত হ'ব ৯:৩ আৰু এই অনুপাতটো ৩:১ৰ সমমান। একেদৰে কমলাৰ বাবে কলৰ অনুপাত হ'ব ৩:৯ বা ১:৩ । যি কোনো এককক এই অনুপাত ৰূপত প্ৰকাশ কৰিব পৰা যায়। যেনেঃ মানুহ বা কোনো বস্তুৰ সংখ্যা, দীঘ, সময়, ওজন আদিৰ মান। বেছি ভাগ সময়ত অনুপাতৰ দুয়োটা মান ধনাত্মক হোৱাটো বাঞ্চনীয়।যদি 'a' আৰু 'b' দুটা একে এককত থকা একেজাতীয় ৰাশি হয়; তেন্তে ইহঁতৰ অনুপাত হ'ব a:b বা a/b।
তথ্য সংগ্ৰহ
শ্ৰেণী:গণিত
আৰ-ৰ'দ
আৰ-ৰ'দ, (الرعد ar-raʻd), অৰ্থ: ঢেৰেকনি, হৈছে কোৰআনৰ ১৩তম ছূৰা। যি ৪৩টা শ্লোক (আয়াত)ৰে গঠিত। ইয়াত মুকাতত (কোৰআনৰ আদ্যক্ষৰ) আছে المر (আলিফ. লাম. মিম. ৰ বা আলমৰ).
ছূৰাৰ লক্ষ্য হৈছে সত্যৰ শক্তি আৰু মিছাৰ দুৰ্বলতা। আয়াত ১৫-ত এটা ছিচদাহৰ চিহ্ন আছে ۩:
এই ছূৰা আল্লাহৰ একতা, বাৰ্তা, বিচাৰৰ দিন আৰু জৰিমনাৰ সৈতে সম্পৰ্কিত। ছূৰা এটা গুৰুত্বপূৰ্ণ অক্ষৰ চাৰিওফালে ঘূৰি আছে যে শক্তি আৰু স্থিৰতাৰ জৰিয়তে সত্য কি স্পষ্ট। আৰু মিছা কথাটো ইয়াৰ দুৰ্বলতাৰ জৰিয়তে স্পষ্ট। ই কেনেকৈ পোছাক পৰিধান কৰা নহওক আৰু ই কেনেকৈ সত্য বুলি ভাও লয় নহওক। পদবোৰে মানুহক মিছাৰ উজ্জ্বলতাৰ দ্বাৰা প্ৰতাৰিত নহ'বলৈ আহ্বান জনাইছে কিয়নো ই অৱশ্যেই ক্ষণস্থায়ী, আনহাতে সমগ্ৰ বিশ্বব্ৰহ্মাণ্ডত সত্য জিলিকি আছে।
নাম
ছূৰাৰ নাম ত্ৰয়োদশ আয়াত (আৰ-ৰ'দ) (বজ্ৰপাত) শব্দৰ পৰা লোৱা হৈছে। এইটো কেৱল ছূৰাৰ প্ৰতিনিধিত্বমূলক নাম আৰু কোনো ক্ষমতাত এইটো বুজাব নোৱাৰে যে বজ্ৰপাতৰ সৈতে সম্পৰ্কিত বৈজ্ঞানিক বিষয়বোৰৰ বিষয়ে আলোচনা কৰা হৈছে।
বিষয়বস্তু
আৰম্ভণিৰ আয়াতে এই ছূৰাৰ মৌলিক বিষয়টো স্পষ্টকৈ কৈছে, "মুহাম্মাদৰ বাৰ্তা (আল্লাহৰ প্ৰশান্তি আহে) হৈছে একেবাৰে সত্য, অৱশ্যে, তেওঁলোকে ইয়াক বৰ্খাস্ত কৰা ব্যক্তিসকলৰ ত্ৰুটি।" এইটো সেই অক্ষ যাৰ ওপৰত সমগ্ৰ ছূৰা প্ৰদক্ষিণ কৰে। এইকাৰণেই এইটো বাৰে বাৰে বিভিন্ন ধৰণে প্ৰকাশ পাইছে যে বাৰ্তাৰ মৌলিক অংশবোৰ - তৌহিদ, পুনৰুত্থান আৰু ভৱিষ্যতবক্তা- হৈছে এক বাস্তৱ: এই শাৰীবোৰৰ সৈতে, তেওঁলোকে তেওঁলোকৰ নিজৰ ভাল নৈতিক আৰু আধ্যাত্মিকতাৰ বাবে এইবোৰত সঁচাকৈয়ে গ্ৰহণ কৰা উচিত। তেওঁলোকক সতৰ্ক কৰি দিয়া হৈছে যে তেওঁলোকে তেওঁলোকক বৰ্খাস্ত কৰাৰ ক্ষেত্ৰত তেওঁলোকে তেওঁলোকৰ নিজৰ ধ্বংস আনিব, কিয়নো আন কাৰো অবিহনে কুফ্‌ফৰ হৈছে সম্পূৰ্ণ উন্মাদনা আৰু অজ্ঞতা। ইয়াৰ উপৰিও, ছূৰাৰ মূল কথাটো কেৱল মগজু পূৰণ কৰা ই নহয়, তথাপিও বিশ্বাসক স্বীকাৰ কৰিবলৈ হৃদয়ৰ সৈতে কথা পাতিবলৈ। এনেদৰে, ই কেৱল বাৰ্তাৰ বাস্তৱতাৰ ফালে আৰু ব্যক্তিসকলৰ আধাৰৰ বাহিৰৰ চিন্তাৰ বিৰুদ্ধে ধাৰাবাহিক বিবাদ আগবঢ়াই নিদিয়ে, তথাপিও অন্তৱৰ্তীকালীন সময়বোৰ তৈয়াৰ কৰাৰ সময়ত ই তেওঁলোকক কুফফৰৰ ফলাফলৰ বিষয়ে অৱগত কৰি আৰু মুৰ্খ ব্যক্তিসকলে তেওঁলোকৰ কঠোৰ মুৰটো সমৰ্পণ কৰিব লাগে বুলি লক্ষ্য ৰে বিশ্বাসৰ প্ৰফুল্ল পুৰস্কাৰ বোৰ ধৰি ৰাখি তেওঁলোকৰ হৃদয় কঢ়িয়াই আনিবলৈ চিন্তাশীল আৰু আন্তৰিক স্বাৰ্থব্যৱহাৰ কৰে।
ইয়াৰ বাহিৰে, প্ৰতিদ্বন্দ্বীসকলৰ অভিযোগৰ কোনো জাননী নিদিয়াকৈ উত্তৰ দিয়া হৈছে, আৰু যিবোৰ প্ৰশ্নই বাৰ্তাৰ পথত এটা খণ্ড প্ৰদৰ্শন কৰি আছে বা বিৰোধীসকলে কৰি আছে তেওঁলোকক বহিষ্কাৰ কৰা হৈছে। একেসময়তে, ভক্তসকল; যিসকলে দীঘলীয়া আৰু কঠিন পৰীক্ষাৰ মাজেৰে পাৰ হৈ আহিছিল আৰু ভাগৰ অনুভৱ কৰি আছিল, আৰু আল্লাহৰ সহায়ৰ বাবে অস্থিৰভাৱে থিয় হৈ আছিল, তেওঁলোকক উন্নত কৰা হৈছে আৰু প্ৰত্যাশা আৰু ধৈৰ্য্যৰে ভৰপূৰ কৰা হৈছে। বক্তৃতাৰ পাঠত অন্তৰ্ভুক্ত গুৰুত্বপূৰ্ণ বিষয়, ঐশ্বৰিক নিয়ম আৰু নিৰ্দেশনাক নিম্নলিখিত ধৰণে শ্ৰেণীবদ্ধ কৰিব পাৰি:-
লগতে চওক
ৰাছুল
কোৰআন
ইউছুফ (ছূৰা)
ইব্ৰাহিম (ছূৰা)
প্ৰসংগসমূহ
শ্ৰেণী:আল-কোৰআনৰ ছূৰাসমূহ শ্ৰেণী:মক্কান ছূৰা শ্ৰেণী:কোৰআন শ্ৰেণী:ইছলাম ধৰ্ম
বল বৰ্মন
বল বৰ্মন আনুমানিক ৬৫০ খ্ৰীষ্টাব্দৰ পৰা ৯০০ খ্ৰীষ্টাব্দলৈ অসমত ৰাজত্ব কৰা শালস্তম্ভ বংশৰ চতুৰ্থজন ৰজা। বলবৰ্মন হৰ্ষদেৱৰ পুত্ৰ।
ৰজনী বসুমতাৰী
ৰজনী বসুমতাৰী এগৰাকী চলচ্চিত্ৰ পৰিচালক, প্ৰযোজক, অভিনেত্ৰী আৰু চিত্ৰনাট্যকাৰ। প্ৰথমতে বিদ্যুৎ চক্ৰৱৰ্তী, মুজাফৰ আলীৰ দৰে পৰিচালকৰ অধীনত তেওঁ কাম কৰিছিল। তেওঁ গুৱাহাটী দূৰদৰ্শনৰ বাবেও কেইবাখনো ধাৰাবাহিকৰ কাহিনী লিখিছে।
বল বৰ্মন
উল্লেখযোগ্য কাম
বলবৰ্মন যুদ্ধপ্ৰিয় শাসক আছিল বুলি জনা যায়। তেওঁ শালস্তম্ভ বংশৰ হেৰোৱা যশস্যা পুনৰ প্ৰতিষ্ঠা কৰাৰ চেষ্টা কৰিছিল।
ৰজনী বসুমতাৰী
কৰ্মজীৱন
শিক্ষা সাং কৰি ৰজনী বসুমতাৰী দিল্লীলৈ ৰাওনা হৈছিল। শেহতীয়াকৈ এখন হিন্দী ছবিত কাৰ্যবাহী প্ৰযোজক হিচাপেও তেওঁ কাম কৰি আছে। ৰাষ্ট্ৰীয় টেলিভিশ্যন চেনেলটো বিভিন্ন ধৰণৰ কাম কৰিছে ৰজনী বসুমতাৰীয়ে। ন’কিয়া, ব্ৰিটিছ উচ্চায়ুক্তৰ বাবে বিভিন্ন ধৰণৰ তথ্যচিত্ৰ প্ৰস্তুত কৰিছে পৰিচালকগৰাকীয়ে।
বল বৰ্মন
তথ্যউৎস
শ্ৰেণী:শালস্তম্ভ ৰাজবংশ
ৰজনী বসুমতাৰী
কৰ্মজীৱন
ৰজনী বসুমতাৰীয়ে ২০০৭ চনত ৭টাকৈ ৰাজ্যিক বঁটা লাভ কৰা অসমীয়া চিনেমা অনুৰাগৰ চিত্ৰনাট্য প্ৰস্তুত কৰাৰ লগতে প্ৰযোজনা কৰিছিল। ২০০৫-০৬ চনত ৰজনী বসুমতাৰীয়ে চলচ্চিত্ৰ নিৰ্মাতা মুজাফৰ আলীৰ সৈতে ‘ভাৰত লাল: লাল বাহাদুৰ শাস্ত্ৰী’ নামৰ চুটি ছবিখনত সহকাৰী পৰিচালক হিচাপে কাম কৰিছিল। বৰ্তমান মুজাফৰ আলীৰ ‘ৰুমী’ নামৰ আন্তঃৰাষ্ট্ৰীয় পৰ্যায়ৰ চিনেমাখনতো তেওঁ কাম কৰিছে। মুক্তিৰ অপেক্ষাত থকা ‘ষ্ট’ৰী আফ মাই লাইফ’ নামৰ হিন্দী ছবিখনৰ কাৰ্যবাহী প্ৰযোজক হিচাপেও জড়িত হৈ আছে।
বঁটা
২০০৭ চনত ৰজনী বসুমতাৰীয়ে আমেৰিকাৰ ব্ৰডকাষ্টিং নেটৱৰ্কৰ পৰা বেষ্ট প্ৰডিউচাৰ এৱাৰ্ড লাভ কৰিছিল।
বাহ্যিক সংযোগ
শ্ৰেণী:অসমৰ ব্যক্তি শ্ৰেণী:অসমৰ চলচ্চিত্ৰ পৰিচালক শ্ৰেণী:অসমীয়া ভাষাৰ চলচ্চিত্ৰ পৰিচালক শ্ৰেণী:অসমীয়া অভিনেত্ৰী শ্ৰেণী:জীৱিত ব্যক্তি শ্ৰেণী:বড়ো জনগোষ্ঠীৰ ব্যক্তি
লখিমপুৰ চিকিৎসা মহাবিদ্যালয়
লখিমপুৰ চিকিৎসা মহাবিদ্যালয় আৰু চিকিৎসালয় (Lakhimpur Medical College and Hospital) অসমৰ লখিমপুৰ জিলাৰ উত্তৰ লখিমপুৰত অৱস্থিত এখন চৰকাৰী চিকিৎসা মহাবিদ্যালয়। ২০২১ চনৰ ১ অক্টোবৰ তাৰিখৰ পৰা ই সম্পূৰ্ণৰূপে কাৰ্যক্ষম হৈছিল। এইখন অসমৰ অষ্টম চিকিৎসা মহাবিদ্যালয়। অসমৰ চৰকাৰৰ স্বাস্থ্য আৰু পৰিয়াল কল্যাণ বিভাগ আৰু অসম চিকিৎসা সঞ্চালকালয়ে মহাবিদ্যালয়খন পৰিচালনা কৰে। লখিমপুৰ চিকিৎসা মহাবিদ্যালয় ৰাষ্ট্ৰীয় আয়ুৰ্বিজ্ঞান আয়োগৰ স্বীকৃতি প্ৰাপ্ত আৰু শ্ৰীমন্ত শংকৰদেৱ স্বাস্থ্য বিজ্ঞান বিশ্ববিদ্যালয়ৰ অন্তৰ্ভুক্ত। মহাবিদ্যালয়খনে ২০২১-২২ শিক্ষাবৰ্ষৰ বাবে চিকিৎসা বিজ্ঞানৰ স্নাতক পাঠ্যক্ৰম ১০০ গৰাকী ছাত্ৰ-ছাত্ৰীৰ নামভৰ্তিৰ অনুমতি লাভ কৰিছে।
অধ্যাপক (ড°) অনুপ কুমাৰ দাস লখিমপুৰ চিকিৎসা মহাবিদ্যালয়ৰ প্ৰথম গৰাকী অধ্যক্ষ আৰু মুখ্য পৰিদৰ্শক।
অৱস্থান আৰু পৰিবহণ
লখিমপুৰ চিকিৎসা মহাবিদ্যালয় অসমৰ লখিমপুৰ জিলাৰ সদৰ উত্তৰ লখিমপুৰৰ চাবতি অঞ্চলৰ চৌখাম গাঁৱত অৱস্থিত। ই লখিমপুৰ বাছ আস্থান আৰু লখিমপুৰ ৰে'ল ষ্টেচনৰ পৰা প্ৰায় ৩ কিঃমিঃ নিলগত অৱস্থিত। লগতে নিকটৱৰ্তী লীলাবাৰী বিমানবন্দৰৰ পৰা প্ৰায় ৪ কিঃমিঃ নিলগত অৱস্থিত।
তথ্য উৎস
শ্ৰেণী:অসমৰ চিকিৎসালয় শ্ৰেণী:অসমৰ চিকিৎসা মহাবিদ্যালয় শ্ৰেণী:লখিমপুৰ জিলা
অৰ্চনা মহন্ত
শৈশৱ আৰু সাংগীতিক জীৱন
অৰ্চনা মহন্তৰ জন্ম হৈছিল ১৯৪৯ চনৰ ১৮ মাৰ্চত। গুৱাহাটীৰ মহেন্দ্ৰ মোহন চৌধুৰী চিকিৎসালয়ত তেখেতে জন্মগ্ৰহণ কৰিছিল। পিতৃৰ নাম আছিল মাধৱ দাস আৰু মাতৃ আছিল লাবণ্য দাস। আচল ঘৰ বৰপেটাত আছিল যদিও তেওঁলোকৰ পৰিয়ালটোৱে পাছলৈ গুৱাহাটীতহে বাস কৰিছিল। অৰ্চনা মহন্তৰ পিতৃ-মাতৃৰো সংগীতৰ প্ৰতি অনুৰাগ আছিল। বিশেষকৈ মাতৃ লাবণ্য দাসে তেওঁৰ মনত সংগীতৰ প্ৰতি আকৰ্ষণ জগাই তুলিছিল আৰু সংগীতৰ অ-আ-ক-খ শিকাবলৈ প্ৰয়াস কৰিছিল। মাতৃ লাবণ্য দাসে জীয়েক অৰ্চনাক আবুল হুছেইন নামৰ এগৰাকী সংগীতজ্ঞৰ ওচৰত সংগীতৰ শিক্ষা দিয়াইছিল। আনহাতে জীতেন দেৱৰ ওচৰত তেখেতে আধুনিক সংগীতৰ প্ৰাৰম্ভিক শিক্ষা লৈছিল। সৰুৰেপৰাই অৰ্চনা মহন্তই ভজন, লোকগীত আদি পৰিৱেশন কৰিছিল। অৰ্চনা মহন্তই শাস্ত্ৰীয় সংগীতৰ প্ৰণালীবদ্ধ আৰু পদ্ধতিগত শিক্ষা গ্ৰহণ কৰিছিল। বিভিন্ন অনুষ্ঠানত মহাত্মা গান্ধীৰ ভজন গাই তেওঁ শ্ৰোতাক মোহিত কৰিছিল। তেওঁ গোকুল পাঠকৰ পৰা কামৰূপী লোকগীত শিকিছিল। অৰ্চনা মহন্তই গ্ৰামোফোন ৰেকৰ্ডত সত্তৰৰ দশকতে 'অ সুন্দৰী ৰাধে মাই, বৃন্দাবন চাৰিয়া কৃষ্ণই মথুৰাক যায়' আদি লোকগীত গাইছিল। ১৯৬৫ চনত তেখেতে আকাশবাণীৰ শিল্পী ৰূপে স্বীকৃতি লাভ কৰিছিল। অষ্টম মান শ্ৰেণীত পঢ়ি থাকোঁতে অৰ্চনা মহন্তই এখন ছবিতো অভিনয় কৰিছিল। ছবিখনৰ নাম আছিল 'মাটিৰ স্বৰ্গ'। অৰ্চনা মহন্তৰ মোমায়েক আছিল গিৰীশ চৌধুৰী আৰু অনিল চৌধুৰী। এই ছবিখন তেওঁলোকেই প্ৰযোজনা কৰিছিল। তেওঁলোকৰ পৰা উৎসাহ পাই অৰ্চনাই নাটকতো অভিনয় কৰিছিল। একাধিক অপেছাদাৰী মঞ্চত অৰ্চনা মহন্তই অভিনয় কৰিছিল।
পৰৱৰ্তী পৰ্যায়ত
পুৰষোত্তম দাসে অৰ্চনা মহন্তক ৰেডিঅ' চেণ্টাৰত গান গাবলৈ লৈ গৈছিল। নিৰ্মলপ্ৰভা বৰদলৈই ৰচনা কৰা 'সুৰৰ আকাশত হ'লোঁ মই দিশহাৰা/কত যে মনৰ কত যে পদূলি' আছিল তেওঁৰ প্ৰথমটো গীত। ১৯৬৬ চনত অৰ্চনা মহন্তই প্ৰথমটো গীত ৰেকৰ্ড কৰিছিল। পৰৱৰ্তী পৰ্যায়ত অৰ্চনা মহন্তই আকাশবাণীৰ 'বি হাই গ্ৰেড' শিল্পীৰূপে স্বীকৃতি পাইছিল। বহুকেইখন অসমীয়া ছবিত কণ্ঠ নিগৰোৱা অৰ্চনা মহন্তই ললিতা, উপগ্ৰহ, ৰশ্মি ৰেখা, প্ৰাণগংগা, ৰতনলাল, মেঘমুক্তি, মইনাজান, সোণটি আদিৰ দৰে ছবিৰ লগত জড়িত হৈছিল। তেখেতে প্ৰায় তিনি শতাধিক গীতত কণ্ঠ নিগৰাইছিল। খগেন মহন্তৰ লগত বিবাহপাশত আবদ্ধ হোৱাৰ পাছতো অৰ্চনা মহন্তই শাস্ত্ৰীয় সংগীত শিকি আছিল। সেই সময়ত তেওঁৰ গুৰু আছিল অনিমেষ দত্ত।
আকাশবাণীৰ এখন সংগীতালেখ্যত অৰ্চনা মহন্ত আৰু খগেন মহন্তই একেলগে গোৱা প্ৰথমটো গীত গাইছিল। গীতটো আছিল 'বাঁহৰ কাঠি তোলাই বাঁহনিতাৰ সাজিলোঁ'। উল্লেখ্য যে, খগেন মহন্ত-অৰ্চনা মহন্ত অসমীয়া সংগীত জগতৰ এটা বিখ্যাত যুটি। তেওঁলোকে একেলগে মঞ্চত আৰু এলবামত কণ্ঠদান কৰা গীতসমূহে শ্ৰোতা-দৰ্শকৰ মাজত বিপুল জনপ্ৰিয়তা লাভ কৰিছিল। ক্ৰমাৎ তেওঁলোকৰ যুটিটোৰ সমাদৰ বাঢ়ি গৈছিল আৰু ১৯৯৩ চনত তেওঁলোকে আমেৰিকাকে ধৰি বিদেশৰ একাধিক মঞ্চত গীত পৰিৱেশনৰ বাবে আমন্ত্ৰণ পাইছিল।
অৰ্চনা মহন্তই কলকাতাত আয়োজিত 'ৱৰ্ল্ড পীচ ফেষ্টিভেল' (১৯৭২), ইণ্ডিয়া ইণ্টাৰনেচনেল ফক মিউজিক ফেষ্টিভেল (১৯৯৩), আকাশবাণীৰ আঞ্চলিক গীতৰ ৰাষ্ট্ৰীয় কাৰ্যক্ৰমত (১৯৭২,'৭৮)ত গীত পৰিৱেশন কৰিছিল। ইয়াৰ লগতে ১৯৯৪ চনত আকাশবাণী কলকাতাৰ জনপ্ৰিয় 'ৰম্যগীতি' অনুষ্ঠানত বঙালী ভাষাত একক গীত পৰিৱেশন কৰিছিল। তেখেতৰ অৰ্ধশতাধিক গীত এইচ এম ভি ৰেকৰ্ড আৰু কেছেটত বাণীবদ্ধ হৈছিল।
ব্যক্তিগত জীৱন
১৯৭৩ চনত অৰ্চনা মহন্ত আৰু বিহু সম্ৰাট খগেন মহন্তৰ মাজত বিবাহ সম্পন্ন হয়। তেওঁলোকৰ পুত্ৰ অংগৰাগ মহন্ত (পাপন) দেশৰ এগৰাকী প্ৰতিষ্ঠিত কণ্ঠশিল্পী। তেওঁৰ জীয়ৰী হৈছে কিংকিনী মহন্ত। ২০১৪ চনত তেওঁৰ স্বামী খগেন মহন্তৰ দেহাৱসান হৈছিল।
কেইটামান জনপ্ৰিয় গীত
অৰ্চনা মহন্তই কণ্ঠদান কৰা কেইটামান জনপ্ৰিয় গীত হৈছে:
স্বীকৃতি আৰু সন্মান
অসম চৰকাৰে অৰ্চনা মহন্তক 'শিল্পী বঁটা'ৰে সন্মানীত কৰিছিল।
মৃত্যু
২০২০ চনৰ ২৭ আগষ্টত অৰ্চনা মহন্তৰ দেহাৱসান ঘটে। গুৱাহাটীৰ হেল্‌থ চিটি হাস্পতালত তেখেতে প্ৰায় এমাহকাল চিকিৎসাধীন হৈ আছিল। ২০২০ চনৰ ২৪ জুলাই তাৰিখে ষ্ট্ৰোকত আক্ৰান্ত হোৱাত তেখেতক চিকিৎসালয়ত ভৰ্তি কৰোৱা হৈছিল। মৃত্যুৰ সময়ত তেখেতৰ বয়স আছিল ৭২ বছৰ।
তথ্য সংগ্ৰহ
শ্ৰেণী:অসমৰ ব্যক্তি শ্ৰেণী:মৃত ব্যক্তি শ্ৰেণী:অসমীয়া কণ্ঠশিল্পী
পেট্ৰিয়ন
পেট্ৰিয়ন (Patreon) হৈছে এটা সদস্যভুক্তিৰ সুবিধা থকা এটা ৱেবছাইট, যিয়ে কলা-কুশলীসকলক তেওঁলোকৰ সৃষ্টিৰাজিসমূহ অনুগামীসকলৰ সৈতে ভাগ-বতৰা কৰাৰ জৰিয়তে মাহিলী উপাৰ্জন কৰাৰ এক সুবিধা প্ৰদান কৰে। পেট্ৰিয়ন সাধাৰণতে ইউটিউব ভিডিঅগ্ৰাফাৰ, লেখক, প'ডকাষ্টাৰ, সংগীতজ্ঞ আদি যিসকলে নিয়মিতভাৱে ইণ্টাৰনেটত তেওঁলোকৰ সৃষ্টিৰাজিসমূহ ভাগ বতৰা কৰে, তেওঁলোকে ব্যৱহাৰ কৰা দেখা যায়। ইয়াৰ জৰিয়তে তেওঁলোকে তেওঁলোকৰ অনুগামীসকলৰ পৰা (যাক পেট্ৰন বুলি কোৱা হয়) পোনপটীয়াকৈ অনুদান লাভ কৰিব পাৰে। এই কোম্পানিটো সংগীতজ্ঞ Jack Conte আৰু ডেভেলপাৰ Sam Yam  -য়ে ২০১৩ চনত ছানফ্ৰান্সিছক'ত আৰম্ভ কৰিছিল। পেট্ৰিয়নে সাধাৰণতে কলা-কুশলীসকলৰ মাহিলী দৰমহাৰ পৰা ৫ ৰ পৰা ১২ শতাংশ শুল্ক আদায় কৰে আৰু প্ৰতি মাহৰ প্ৰথম দিনাই বিলিঙৰ কামবোৰ সম্পন্ন হয়।
২০১৩ চনৰ মে' মাহত সংগীতজ্ঞ Jack Conte য়ে তেওঁৰ ইউটিউব ভিডিঅ'সমূহৰ জৰিয়তে জীৱিকা নিৰ্বাহৰ এক উপায় বিচাৰি Sam Yam-ৰ সৈতে লগ লাগি পেট্ৰিয়ন প্ৰতিষ্ঠা কৰে। এই মঞ্চই যিমানবাৰ কোনো এজন আৰ্টিষ্টে তেওঁৰ সৃষ্টিৰাজিসমূহ ভাগ বতৰা কৰে, সিমানবাৰেই অনুৰাগীসকলক (পেট্ৰন) তাৰ বাবত অনুদান আগবঢ়োৱাৰ এক সুবিধা প্ৰদান কৰে। প্ৰথম ওঠৰ মাহৰ ভিতৰত ৱেবছাইটটোত ১২৫,০০০ তকৈ বেছি অনুগামীৰ (পেট্ৰন) সদস্যভুক্তি হৈছিল। ২০১৪ চনৰ শেষৰফালে ৱেবছাইটটোৰ সদস্য কলা-কুশলীসকললৈ তেওঁলোকৰ অনুগামীসকলে মাহিলী ১,০০০,০০০ আমেৰিকান ডলাৰকৈ অনুদান পঠিয়াইছিল বুলি ৱেবছাইটটোৰ তৰফৰ পৰা ঘোষণা কৰা হয়।
চাংকেন
পঞ চাংকেন বা পয়চাংকেন (Sangken) হৈছে অৰুণাচল প্ৰদেশ আৰু অসমৰ ঠাইবিশেষে বসতি কৰা টাই জাতিৰ নতুন বছৰক আদৰণি জনোৱা এক বসন্ত উৎসৱ। টাই জনগোষ্ঠীৰ লোক ম্যানমাৰ, থাইলেণ্ড আদিতো বাস কৰে৷ ম্যানমাৰত বাস কৰা টাইসকলক শ্যান নামে জনা যায়৷ নতুন বছৰক আদৰা এই উৎসৱক ম্যানমাৰত ’ক্ৰুট সংক্ৰণ’, উত্তৰ থাইলেণ্ডত ’সংক্ৰান্তি’ আৰু মধ্য থাইলেণ্ডত ’মহ সংগ্ৰাম’ নামে জনা যায়৷ থেৰাৱাডী বৌদ্ধ সম্প্ৰদায়ৰ লোকে পৰম্পৰাগত এই উৎসৱ ইংৰাজী এপ্ৰিল মাহৰ ১৩ তাৰিখৰ পৰা ১৫ তাৰিখলৈ পালন কৰে। এই উৎসৱৰ উদযাপন আন বহুতো বৰ্ষপঞ্জীৰ নৱবৰ্ষাৰম্ভনিৰ সৈতে একে সময়তে পৰে। পয় চাংকেন উৎসৱ অসম আৰু অৰুণাচল প্ৰদেশৰ চিংফৌ, টাই খাময়াং, টাংছা, টাইফাকে, টাই আইটন, টাই আহোম আৰু টাই টুৰুং সম্প্ৰদায়ৰ লোকসকলে উৎসৱ পালন কৰে। চাংকেন উৎসৱ সাধাৰণতে খামতি চান্দ্ৰ-সৌৰ বৰ্ষপঞ্জীৰ পঞ্চম মাহ 'নুয়েন হা' ('Nuean Ha')-ত পৰে। ৰোমান বৰ্ষপঞ্জী অনুসাৰে ই এপ্ৰিল মাহত সংঘটিত হয়। পুৰণি বছৰৰ শেষৰ দিনকেইটাত উদযাপিত হোৱা এই উৎসৱৰ অন্তিম দিনৰ পিছতেই নৱবৰ্ষৰ আৰম্ভণি ঘটে। এই উৎসৱৰ প্ৰকৃত উদ্দেশ্য, বছৰটোৰ অন্তত সভক্তি আৰু উল্লাসেৰে বৌদ্ধ বিহাৰসমূহত থকা মূৰ্তি আৰু পুথ-পাজিকে ধৰি আন আন সামগ্ৰীসমূহ বাহিৰলৈ উলিয়াই পৰিস্কাৰ কৰা৷
পয় চাংকেনৰ প্ৰস্তুতি
পয়চাংকেনৰ কিছুদিন আগৰে পৰা গাঁৱৰ ডেকা-গাভৰু-বয়োজ্যেষ্ঠ, জীয়াৰী-বোৱাৰীৰ গাত তৎ নোহোৱা হয়৷ ঘৰ-দুৱাৰ পৰিষ্কাৰ কৰি, চাউলৰ গুড়িৰে নানা পিঠ-পনা আৰু জা-জলপান প্ৰস্তুত কৰে৷ উৎসৱত পিন্ধিবলৈ কিছুদিন আগৰে পৰাই নিজে তাঁতত বৈ কাপোৰ তৈয়াৰ কৰে৷ ডেকাসকলে, কিছুদিন আগৰে পৰাই বিহাৰৰ চৌহদত এটা অস্থায়ী বিহাৰ সাজে৷ ৰং-বিৰঙৰ কাগজ কাটি আঠাৰে লগাই, বিহাৰটোৰ মাজত এখন বেদী সাজি এক বিশেষ কৌশলেৰে সৰু নাও এখন বান্ধি বুদ্ধ মূৰ্তিসমূহৰ গাত পানী পৰাৰ ব্যৱস্থা কৰা হয়৷ ইয়াক ক্যাংফ্ৰা বোলে৷ এই নাওখনৰ এটা মূৰত ভক্তসকলে পানী ঢালিলে, আনটো মূৰেৰে গৈ বুদ্ধ মূৰ্তিৰ গাত পৰে৷ পয় চাংকেনৰ আৰম্ভণিৰ দিনটোক ’পয় হেপ’ বোলে৷ সেইদিনা চাক্ৰিত বা চাগ্ৰেইট(পঞ্জিকা)ৰ সময় অনুযায়ী বুদ্ধ মূৰ্তিসমূহ বাহিৰলৈ আনি অস্থায়ী বেদীত স্থাপন কৰা হয়৷
পয় চাংকেনৰ বিধি
চাংকেন উৎসৱৰ মুখ্য আকৰ্ষণ হৈছে পৰিষ্কাৰ পানীৰ ছটিওৱাৰ জৰিয়তে কৰা হৰ্ষ-আনন্দ। এই পানী ছটিওৱা পৰ্ব শান্তি আৰু বিশুদ্ধতাৰ প্ৰতীক হিচাপে বিবেচিত হয়। নিৰ্দ্দিষ্ট দিনত বিহাৰৰ ঘণ্টাধ্বনি শুনাৰ লগে লগে সকলো গোট খাই গৌতম বুদ্ধৰ প্ৰতিচ্ছবি বা মূৰ্তি আচাৰানুষ্ঠানিক স্নানৰ বাবে শোভাযাত্ৰাৰে উলিয়াই নিয়া হয়। তাৰ পিছত অস্থায়ী বেদীত স্থাপন কৰি ৰাইজে বুদ্ধ, ধৰ্ম আৰু সংঘৰ নামত তিনিখন শৰাই আগবঢ়ায়৷ ভিক্ষুয়ে সেই শৰাই বেদীত উছৰ্গা কৰে৷ তাৰপিছত পুৰুষ-মহিলা দুটা শাৰীত ৰাইজে শোভাযাত্ৰা কৰি মূল বিহাৰলৈ আগবাঢ়ে৷ এই শোভাযাত্ৰাত সাধাৰণতে ঢোল, নৃত্য আৰু হৰ্ষোল্লাসৰ পয়োভৰ থাকে। বুদ্ধদেৱৰ পৱিত্ৰ স্নান এক মাংগলিক কাৰ্যসূচী হিচাপে চিহ্নিত। প্ৰথম প্ৰধান ভিক্ষুৱে পানী ঢালি উৎসৱৰ শুভাৰম্ভণি কৰে আৰু তাৰ পিছত সকলোৱে বুদ্ধ মূৰ্তিত পানী ঢালে৷ উৎসৱ ৩ দিন ধৰি উদযাপিত হয় আৰু এই সময়চোৱাত অধিবাসীসকলে নিজৰ নিজৰ গৃহত কৰা পিঠা-পনা ইত্যাদি সকলোৰে মাজত বিলাই দিয়ে। ইজনে সিজনে উপহাৰ দিয়া পৰ্বও এই উৎসৱৰ আন এক অংশ। চাংকেনৰ উপৰিও খামতিসকলে বছৰৰ ভিন-ভিন সময়ত ভিন-ভিন উৎসৱ উদযাপন কৰে আৰু এইবোৰৰ ভিতৰত প'ই-পী-মাউ (টাই বা দাই নৱবৰ্ষ), মাই-কাচুং-ফাই, ফাও-ৱা, পৌৱাত-ৱা আদি উল্লেখনীয়।
বৌদ্ধ ধৰ্মাৱলম্বীলোকসকলৰ প্ৰত্যেক উৎসৱৰ উপলক্ষ বা উদযাপনৰ সৈতে বুদ্ধদেৱৰ নীতিসমূহ আৰু দীক্ষা সংপৃক্ত হৈ থাকে। তেওঁলোকৰ সকলো সামাজিক-সাংস্কৃতিক ক্ৰিয়াকলাপ ধৰ্মীয় লোকাচাৰেৰে সমৃদ্ধ। এই উৎসৱসমূহৰ সাৰমৰ্মই হৈছে মানুহৰ একত্ৰ সমাগমৰ যোগেদি তেওঁলোকৰ সংস্কৃতি আৰু পৰম্পৰাৰ অন্তৰ্নিহিত মূল্যবোধসমূহৰ প্ৰসাৰ। বুদ্ধদেৱৰ অনুগামী হিচাপে বৌদ্ধ ধৰ্মাৱলম্বী লোকসকল শান্তি আৰু ঐক্যৰ প্ৰয়াসী। চাংকেন উৎসৱৰ জৰিয়তে শান্তি, সমন্বয় আৰু ঐক্যৰ বাৰ্তা প্ৰেৰণ কৰা হয়। তেওঁলোকৰ শিষ্টাচাৰ, শিল্পকুশলতা আৰু ৰন্ধনপ্ৰণালী আৰু ক্ৰীড়াৰ নিপুণতাও এই উৎসৱৰ মাধ্যমেৰে প্ৰকাশিত হয়।
টাইফাকে জনগোষ্ঠী অসমৰ আপেক্ষিকভাৱে কম পৰিচিত বৌদ্ধ ধৰ্মাৱলম্বী আন এক নৃগোষ্ঠীয় গোট। ২০০০ জনতকৈও কম জনসংখ্যাৰ এই ক্ষুদ্ৰ জনগোষ্ঠীৰ অধিকাংশই গ্ৰামাঞ্চলৰ অধিবাসী। অৱশ্যে এই ক্ষুদ্ৰ জনসমষ্টিয়েও তেওঁলোকৰ অনন্য জীৱনশৈলী, পৰম্পৰা আৰু সংস্কৃতি বৰ্তাই ৰাখিবলৈ চেষ্টা চলাই আহিছে।
চাংকেন উৎসৱৰ তিনিদিন
চাংকেন আৰম্ভ হোৱাৰ আগেয়ে উৎসৱকালীন সময়ত বুদ্ধৰ মূৰ্তি ৰাখিবৰ বাবে 'কিয়ুংফ্ৰা' ('Kyongfra') নামৰ এক বিশেষ অস্থায়ী মঠ সজা হয়। চাংকেনৰ সময়ত 'লুংকং' ('Lungkong') নামৰ বিশেষভাৱে নিৰ্মিত এক পানীৰ ঝাৰ্ণাৰ জৰিয়তে 'কিয়ুংফ্ৰা'ত পানী ছটিওৱা হয়। 'কিয়ুংফ্ৰা'ত ৰখা বুদ্ধৰ বিগ্ৰহত পৰিষ্কাৰ আৰু সুগন্ধিযুক্ত পানী ছটিয়াই স্নান কৰোৱাৰ পিছত পবিত্ৰ পানী হিচাপে ভক্তসকলে আদৰেৰে গ্ৰহণ কৰে। চাংকেন উৎসৱ তিনিদিন ধৰি উদযাপন কৰা হয়। উৎসৱৰ প্ৰথম দিনা এক মাংগলিক সময়ত বুদ্ধৰ বিগ্ৰহ আৰু প্ৰতিচ্ছবি মঠৰ পৰা উলিয়াই আনি এক আচাৰানুষ্ঠানিক স্নান কৰাই 'কিয়ুংফ্ৰা'ত ৰাখি ঢোল আৰু কৰতালেৰে শোভাযাত্ৰা কৰিবলৈ নিয়া হয়। অনুগামীসকলে প্ৰাৰ্থনা কৰাৰ পিছত মন্দিৰত মিঠাই আৰু অন্যান্য খাদ্য সামগ্ৰী উৎসৰ্গা কৰে আৰু তাৰ পিছত সকলোৰে মাজত সেয়া বিতৰণ কৰে। লগতে ভক্তসকলে পৰস্পৰৰ মাজত পানী ছটিয়ায়। বোধিবৃক্ষ, পবিত্ৰ গ্ৰন্থৰ শৈলিক ৰজ্জু, চাউচাংফাউ-উপুক (Chausangphau-upuk), আৰু চম্মুকাথিং (Sammukathing) ইত্যাদি পবিত্ৰ উপকৰণসমূহতো পানী ছটিওৱা হয়। গোটেই বছৰজুৰি সৌভাগ্য, শান্তি আৰু ঐক্যৰ আশীৰ্বাদ আহ্বানেৰে ভিক্ষুকসকলৰ ওপৰতো পানী ছটিওৱা হয়।
চাংকেন উৎসৱৰ অন্তিমদিনা এক নিৰ্দিষ্ট সময়ত বুদ্ধৰ বিগ্ৰহসমূহ আদিস্তানলৈ ঘূৰাই নিয়া হয় আৰু ইয়াৰ জৰিয়তে পুৰণি বৰ্ষৰ সমাপ্তি চিহ্নিত কৰা হয়। চাংকেন উৎসৱৰ জৰিয়তে পুৰণি বৰ্ষলৈ বিদায় আৰু নৱবৰ্ষলৈ উষ্ম আদৰণি জনোৱা হয়।
চাংকেন উৎসৱৰ পৰিসমাপ্তিত 'প'ই চাংকেন'ৰ সময়ত সামূহিক প্ৰাৰ্থনা আৰু ভোজেৰে নৱবৰ্ষক স্বাগতম জনোৱা হয়। এই দিনটোক নিষ্ঠা আৰু উৎসাহেৰে উদযাপন কৰা হয়। অংশগ্ৰহণকাৰীসকল মঠৰ প্ৰক্ষালন আৰু শুদ্ধিকৰণৰ বাবে বৌদ্ধবিহাৰলৈ যাত্ৰা কৰে। এই উৎসৱৰ জৰিয়তে বুদ্ধক উপাসনাৰ জৰিয়তে মানৱজাতিৰ কল্যাণ আৰু সমৃদ্ধি কামনা কৰা হয়।
অন্য স্থানত চাংকেন
উত্তৰ পূৱ ভাৰতৰ বাহিৰেও বিদেশৰ অন্য স্থানবিশেষেও চাংকেন উদযাপিত হয়। এই ঠাইসমূহত বসবাস কৰা বৌদ্ধমূলীয় লোকসকলেও একেই উৎসাহেৰে চাংকেন উৎসৱ পালন কৰে। অন্য দক্ষিণ পূৱ এছীয় দেশসমূহৰ বৌদ্ধ ধৰ্মাৱলম্বী লোকসকলে চাংকেনক চংকৰান (Songkran) হিচাপে উদযাপন কৰে। থাইলেণ্ড, লাওছ ইত্যাদি দেশত উদযাপিত চংকৰান হৈছে নৱবৰ্ষৰ উৎসৱ। টাইফাকে জনগোষ্ঠীৰ লোকসকলে চাংকেনৰ পালনৰ জৰিয়তে অপশক্তিৰ পৰা মানৱজাতিৰ আশ্ৰয়, শান্তি, সমন্বয়, সৌভাগ্য আৰু সুস্বাস্থ্য কামনাৰে বুদ্ধৰ আশীৰ্বাদ আহ্বান কৰে।
তথ্যসূত্ৰ
শ্ৰেণী:ভাৰতৰ উৎসৱসমূহ
মিছ ইউনিভাৰ্ছ
মিছ ইউনিভাৰ্ছৰ খিতাপ বিজয়ীসকল
• ২০২১: হৰনাজ সান্দ্ধু ( ভাৰত)
•২০২০: আন্দ্ৰেয়া মেইজা (মেক্সিকো)
•২০১৯: য'জিবিনি তুঞ্জী ( দক্ষিণ আফ্ৰিকা)
•২০১৮: কেট্ৰিঅ'ণা গ্ৰেই (ফিলিপাইনস্)
•২০১৭: ডেমি লি নেইল পিটাৰস্ ( দক্ষিণ আফ্ৰিকা)
•২০১৬: আইৰিছ মিটানেইৰ ( ফ্ৰান্স)
•২০১৫: পিয়া ৱাৰ্টচ্ছবাক ( ফিলিপাইনস্)
•২০১৪: পাওলিনা ভেগা ( কলোম্বিয়া)
•২০১১: লেইলা ল'পেচ ( আংগুলা)
• ২০১০: হিমেনা নাভাৰেতে ( মেক্সিকো)
•২০০০: লাৰা দত্ত ( ভাৰত)
•১৯৯৭: ব্ৰুক লী ( আমেৰিকা যুক্তৰাষ্ট্ৰ)
•১৯৯৪: সুস্মিতা সেন ( ভাৰত)
•১৯৫২: আৰ্মি কুঊচেলা ( ফিনলেণ্ড )
অঞ্জনা (ৰামায়ণ)
অঞ্জনা (अञ्जना) হৈছে ৰামায়ণৰ নায়কসমূহৰ অন্যতম হনুমানৰ মাতৃ। তেওঁক অঞ্জনী বা অঞ্জলী নামেৰেও জনা যায়। তেওঁ আছিল এগৰাকী অপ্সৰা আৰু কপিকুলৰ এজন মুখিয়াল কেশৰীৰ সহধৰ্মিণী। তেওঁক ভাৰতৰ কোনো কোনো অঞ্চলত পৰিয়ালৰ দেৱী হিচাপে পূজা কৰা হয়।
ইণ্ডোনেচিয়াৰ ৱায়াং সংস্কৃতিত অঞ্জনী এক জনপ্ৰিয় চৰিত্ৰ।
আখ্যান
অঞ্জনা আছিল বায়ুৰ উপাসনা কৰি আছিল সেই সময়ত অযোধ্যাৰ ৰজা দশৰথেও সন্তান জন্ম ৰখাৰ বাবে পুত্ৰকামেষ্ঠী যজ্ঞৰ ৰীতি-নীতি পালন কৰি আছিল। এই যজ্ঞৰ ফলস্বৰূপে তেওঁ তেওঁৰ তিনিগৰাকী পত্নীৰ বাবে পায়স লাভ কৰিছিল যাৰ ফলত ৰাম, লক্ষ্মণ, ভৰত আৰু শত্ৰুঘ্নৰ জন্ম হৈছিল। দৈৱাৎ সেই পায়সৰ কিছু অংশ এজনী চিলনীয়ে কাঢ়ি লৈ অঞ্জনাক উপাসনা কৰি থকা অৰণ্যৰ ওপৰেৰে উৰা মাৰি যাওঁ‌তে সৰি পৰিছিল। বায়ু দেৱতাই এই পায়স অঞ্জনাৰ হাতত দিছিল। ইয়াক খোৱাৰ ফলস্বৰূপেই হনুমানৰ জন্ম হৈছিল। আন কিছুমান আখ্যান অনুসৰি হনুমান শিৱৰ একাদশ অৱতাৰ। অঞ্জনা আৰু কেশৰীয়ে শিৱক তেওঁলোকৰ সন্তান হিচাপে পাবলৈ প্ৰাৰ্থনা কৰিছিল। তেওঁলোকৰ ভক্তিত সন্তুষ্ট হৈ শিৱই তেওঁলোকে বিচৰা বৰ প্ৰদান কৰিছিল।
উপাসনা
হিমাচল প্ৰদেশত অঞ্জনাক পাৰিবাৰিক দেৱী হিচাপে উপাসনা কৰা হয়। ধৰ্মশালাৰ ওচৰৰ তেওঁৰ প্ৰতি উৎসৰ্গিত এটা মন্দিৰ আছে। বিশ্বাস কৰা হয় যে এবাৰ অঞ্জনা ইয়ালৈ আহি কিছু সময়ৰ বাবে ৰৈছিল। এজন স্থানীয় লোকে তেওঁৰ প্ৰকৃত পৰিচয় জনাৰ পিছত তেওঁৰ ইচ্ছাৰ বিৰূদ্ধে গাওঁবাসীৰ ওচৰত সেই পৰিচয় প্ৰকাশ কৰিছিল। সেয়ে তেওঁ গাওঁবাসীক শিললৈ পৰিৱৰ্তন কৰিলে যি আজিও তেওঁৰ মন্দিৰৰ বাহিৰত বিৰাজমান। অঞ্জনাৰ বাহন হৈছে এটা বৃশ্চিক। সেয়েহে বৃশ্চিকে দংশন কৰিলে বিশ্বাসীসকলে অঞ্জনাৰ উপাসনা কৰে।
জনপ্ৰিয় সংস্কৃতিত
অঞ্জনাৰ ওপৰত বহুকেইখন চলচ্চিত্ৰ নিৰ্মিত হৈছে। ইয়াৰে ভিতৰত আছে ১৯২২, ১৯৩২ আৰু ১৯৩৪ চনত নিৰ্মিত সতী অঞ্জনী নামৰ তিনিখন চলচ্চিত্ৰ।
তথ্য সংগ্ৰহ
শ্ৰেণী:ৰামায়ণৰ চৰিত্ৰ
মন ডিমৰু
মন ডিমৰু বা এৱাঁ ডিমৰু (Ficus fistulosa) মোৰেছি (Moraceae) পৰিয়ালৰ এবিধ সৰু আকাৰৰ ডিমৰু জাতীয় গছ ৷ এই গছজোপা অসমৰ পৰা টাইৱান, চীন, মালয়েছিয়া, ভিয়েটনাম আৰু নিউগিনি পৰ্যন্ত দেখা পোৱা যায়৷
বিৱৰণ
এই ডিমৰুৰ ঠাল-ঠেঙুলিবোৰ ফেৰেঙণি মেলি প্ৰায়ে জোপোহাৰ আকৃতি লয়৷ বাকলিৰ ৰং মুগা-চানেকীয়া আৰু উপৰভাগ সাধাৰণতে নিমজ৷
মন ডিমৰুৰ পাতৰ আকাৰ ডাঙৰ, গুৰিৰফালে বহল আৰু আগফালে ক্ৰমে সৰু বা ঠেক হৈ যোৱা দেখা যায়৷ পাতৰ দাঁতিত কোনো খাঁজ কটা দাগ নাথাকে৷ তলৰ লুটিত সাধাৰণতে ক্ষুদ্ৰ ক্ষুদ্ৰ ফুটা থাকে৷ পাতৰ ঠাৰিডাল অলপ দীঘল হয়৷
প্ৰজনন
মন ডিমৰুৰ পুং পুষ্পৰ সংখ্যা তুলনামূলকভাৱে কম৷ স্ত্ৰী-পুষ্পৰ গৰ্ভকেশৰত পুষ্পৰ ৰেণু সংস্থাপিত হৈ ফল ধৰে৷ ফলৰ আকাৰ সৰু হয়৷
তথ্যসূত্ৰ
শ্ৰেণী:জীৱবিজ্ঞান শ্ৰেণী:উদ্ভিদজগত
প্ৰজাপতি গৌতমী
প্ৰথম জীৱন
মহাপ্ৰজাপতি গৌতমী কোলীয় গণৰ এগৰাকী ৰাজকন্যা আছিল। তেওঁৰ দেউতাৰৰ নাম আছিল অঞ্জন আৰু মাকৰ নাম আছিল যশোধৰা। দন্দপানী আৰু সুপ্পবুদ্ধ গৌতমীৰ ভাতৃ। তেওঁৰ ভগ্নী মায়া দেৱী। দুয়োজনী বাই-ভনীৰ জন্মৰ সময়ত জ্যোতিষীয়ে গণনা কৰি তেওঁলোক চক্ৰৱৰ্তিনী (চক্ৰৱৰ্তী ৰজাৰ পত্নী) হ'ব বুলি ভৱিষ্যতবাণী কৰিছিল। পিছলৈ শাক্য ৰজা শুদ্ধোধনে মায়া দেৱী আৰু গৌতমী উভয়কে বিয়া কৰায়। সিদ্ধাৰ্থৰ জন্মৰ মাত্ৰ সাত দিন পিছতে মায়াদেৱীৰ মৃত্যু হোৱাত  গৌতমীয়ে সিদ্ধাৰ্থক ডাঙৰ-দীঘল কৰিছিল। পিছলৈ এগৰাকী প্ৰসিদ্ধ থেৰীলৈ ৰূপান্তৰ হোৱা মহাপ্ৰজাপতিৰ জন্ম দেৱদহত হৈছিল। নন্দ আৰু সুন্দৰী নন্দা গৌতমীৰ সন্তান।
পৰৱৰ্তী জীৱন
সিদ্ধাৰ্থই বুদ্ধত্ব লাভ কৰাৰ কিছু বছৰ পাছত তেওঁৰ পিতৃ শুদ্ধোধনৰ মৃত্যু হয়। স্বামীৰ মৃত্যুৰ পিছত মহাপ্ৰজাপতি গৌতমীয়ে সংসাৰ ধৰ্ম ত্যাগ কৰাৰ সিদ্ধান্ত লয় আৰু গৌতম বুদ্ধৰ ওচৰত সংঘত যোগ দিয়াৰ আগ্ৰহ প্ৰকাশ কৰে। কিন্তু বুদ্ধদেৱ কোনো নাৰী সংঘত যোগদান কৰা সম্পৰ্কত প্ৰস্তুত নাছিল। হতাশ নহৈ গৌতমীয়ে মূৰৰ চুলি খুৰাই হালধীয়া ৰঙৰ বস্ত্ৰ পৰিধান কৰি শাক্য আৰু কোলীয় প্ৰজাতন্ত্ৰৰ বহু মহিলাক একত্ৰিত কৰি বুদ্ধৰ অনুসৰণ কৰে আৰু বৈশালীলৈ পদব্ৰজে যাত্ৰা কৰে। বৈশালীত পুনৰ তেওঁ বুদ্ধৰ ওচৰত আবেদন জনায়। এই সময়ত বুদ্ধৰ অন্যতম প্ৰিয় শিষ্য আৰু সহায়ক আনন্দই মহাপ্ৰজাপতিৰ হৈ বুদ্ধক সংঘত মহিলাসকলক ভিক্ষুণী হিচাপে যোগদান কৰাৰ অনুমতি দিবলৈ অনুৰোধ জনায়। অৱশেষত বুদ্ধদেৱ মান্তি হয়; কিন্তু ভিক্ষুণীসকলৰ বাবে তেওঁ আঠটা কঠিন নিয়মাৱলীৰ প্ৰচলন কৰে। ধৰ্মপদকথা অনুসৰি গৌতমীৰ উপসম্পদা আনুষ্ঠানিক ভাবে নোহোৱাত পৰৱৰ্তী সময়ত ভিক্ষুণীসকলে তেওঁৰ সৈতে ‘উপোস্থ’ কৰিবলৈ অমান্তি হৈছিল। তেতিয়া বুদ্ধদেৱে নিজেই মহাপ্ৰজাপতিৰ ‘উপসম্পদা’ সম্পন্ন কৰা বুলি ঘোষণা কৰে। বুদ্ধদেৱৰ ধৰ্মশিক্ষা লাভ কৰি তেওঁ এগৰাকী ‘অৰ্হতা’লৈ ৰূপান্তৰ হৈছিল।
মহাপ্ৰজাপতি ১২০ বছৰ জীয়াই আছিল। তেওঁৰ মৃত্যু হোৱাত তেওঁৰ সহচৰী পাঁচশ ভিক্ষুণীয়েও একেলগে প্ৰাণত্যাগ কৰে। গৌতমীৰ আৰু পাঁচশ ভিক্ষুণীৰ পৰিনিৰ্বাণৰ কাহিনীটো যথেষ্ঠ জনপ্ৰিয়, বহুল প্ৰসাৰিত আৰু বিভিন্ন সংস্কৰণত উপলব্ধ। ত্ৰিপিটক, "সৰ্বস্থিবাদ" আৰু "মূলসৰ্বস্থিবাদ"কে ধৰি বিভিন্ন বিনয়ত এই কাহিনী লিপিবদ্ধ হৈছে।
বাহ্যিক সংযোগ
শ্ৰেণী:ভাৰতীয় ৰাণী শ্ৰেণী:বৌদ্ধ ভিক্ষুণী
হৰ্জৰবৰ্মন
হৰ্জৰবৰ্মন অসমত ৰাজত্ব কৰা শালস্তম্ভ বংশৰ পঞ্চম জন ৰজা৷ তেওঁৰ পিতৃ প্ৰালম্ভ আৰু মাতৃ জীৱদা বা জীয়দা৷ তেওঁ ৮২০ খ্ৰীষ্টাব্দৰ পৰা ৮৩৫ খ্ৰীষ্টাব্দলৈ ৰাজত্ব কৰিছিল বুলি জনা যায়৷
উল্লেখযোগ্য কাম
হৰ্জৰ বৰ্মন এগৰাকী পৰোপকাৰী আৰু দানশীল ৰজা আছিল বুলি জনা যায়৷ তেওঁ ৰাজত্বকালত দাতিকাষৰীয়া সৰু ৰাজ্যসমূহ অধিকাৰ কৰি ’মহাৰাজাধিৰাজ পৰমেশ্বৰ পৰমৰ’ উপাধি লৈছিল৷ হৰ্জৰ বৰ্মনৰ সময়ৰ পৰা হাৰুপ্পেশ্বৰ (বৰ্তমানৰ তেজপুৰ) শালস্তম্ভ বংশৰ ৰজাসকলৰ ৰাজধানী হয়৷ এই ৰাজধানী নগৰ পূবে বামুনি পাহাৰৰ পৰা পশ্চিমে দ-পৰ্বতীয়ালৈকে বিস্তৃত আছিল৷
হৰ্জৰ বৰ্মনে তেওঁৰ শাসন কালতে এটা বৃহৎ আকাৰৰ পুখুৰী খন্দাইছিল যিটো বৰ্তমান হৰ্জৰা পুখুৰী বুলি জনা যায়৷
তথ্যউৎস
শ্ৰেণী:শালস্তম্ভ ৰাজবংশ
ধুনীয়া তিৰোতাবোৰ
ধুনীয়া তিৰোতাবোৰ (Dhunia Tirutabur) হৈছে ২০০৯ চনত প্ৰদ্যুত কুমাৰ ডেকাৰ পৰিচালনা আৰু আৰ্ক লাইটছৰ অধীনত প্ৰদ্যুত কুমাৰ ডেকা আৰু পংকজ কলিতাৰ দ্বাৰা প্ৰযোজিত এখন অসমীয়া ভাষাৰ চলচ্চিত্ৰ। ইয়াৰ সংগীত ৰচনা কৰিছিল অংগৰাগ মহন্তই। ছবিখনে ২০০৯ চনৰ ৯ জানুৱাৰীত মুক্তিলাভ কৰে। ছবিখনে ২০১০ চনত শ্ৰেষ্ঠ পৰিচালক, শ্ৰেষ্ঠ সম্পাদক আৰু শ্ৰেষ্ঠ মেক আপ শাখাত তিনিটাকৈ অসম ৰাজ্যিক চলচ্চিত্ৰ বঁটা লাভ কৰে।
পটভূমি
খ্যাতিসম্পন্ন সাংবাদিক বৰগোহাঁই বিৰতিৰ বাবে এবাৰ গাঁৱলৈ যায়। বৰ্ষণমুখৰ ৰাতি এটাত যেতিয়া তেওঁৰ গাড়ীখন বেয়া হয়, তেতিয়া ওচৰৰ মেকানিক এজনে ইয়াক ঠিক কৰিবলৈ আহে। তেওঁৰ পৰিচয় গম পাই মেকানিকজনে তেওঁক এটা অনুৰোধ কৰে। গাঁৱত শ্বুটিঙৰ সময়ত এটা ফিল্ম ইউনিটৰ লগত যোৱা এগৰাকী ধুনীয়া ছোৱালীৰ প্ৰতি তেওঁৰ মন খাইছে। তেওঁ এগৰাকী আগশাৰীৰ অভিনেত্ৰীৰ ব্যক্তিগত সহায়িকা আছিল, যি কাকতলীয়ভাৱে চলচ্চিত্ৰ জগতৰ পৰা নোহোৱা হৈ গৈছে। বৰগোহাঁয়ে কৌতূহলৰ বাবে তেওঁক বিচাৰিবলৈ মান্তি হয়।
তথ্যসূত্ৰ
শ্ৰেণী:২০০০ দশকৰ অসমীয়া চলচ্চিত্ৰ শ্ৰেণী:অসমীয়া চলচ্চিত্ৰ
দিলীপ বৰুৱা
দিলীপ বৰুৱা (Dilip Barua) হৈছে অসমৰ এগৰাকী শিক্ষাবিদ, সাহিত্যিক, সমালোচক আৰু অনুবাদক। অসম তথা ভাৰতৰ বহুকেইখন শীৰ্ষস্থানীয় শিক্ষানুষ্ঠানত অধ্যাপনা কৰা ড॰ বৰুৱা অনুবাদ আৰু সাহিত্যিক সমালোচনাৰ ক্ষেত্ৰখনৰ লগত জড়িত আছিল। 'ছন পৰা মাটি' আৰু 'আধুনিক মহাদেশীয় কবিতা' হৈছে তেখেতৰ দুখন বিশিষ্ট অনুবাদ গ্ৰন্থ। আনহাতে, 'কবিতাৰ ভৱিষ্যত: পঞ্চদশকৰ সাহিত্য পৰম্পৰা', 'যোৱা শতিকাৰ কবিতা: অসমীয়া নৱন্যাসী সাহিত্যৰ পৰম্পৰা' ৰ দৰে সমালোচনাত্মক গ্ৰন্থ তেখেতৰ কৰ্মৰাজিৰ উল্লেখনীয় অংশ। তেখেতৰ দ্বাৰা লিখিত একাধিক গৱেষণামূলক প্ৰবন্ধ ৰাষ্ট্ৰীয় আৰু আন্তঃৰাষ্ট্ৰীয় কাকত-পত্ৰিকা আৰু গ্ৰন্থত প্ৰকাশিত হৈছে।
জন্ম আৰু শিক্ষা
ড॰ দিলীপ বৰুৱাৰ জন্ম হৈছিল ১৯৩২ চনৰ ২৯ জুনত। জন্মস্থান আছিল যোৰহাট। পিতৃ আছিল হেমানন্দ বৰুৱা আৰু মাতৃৰ নাম আছিল লক্ষিপ্ৰিয়া বৰুৱা। ১৯৪০ চনত যোৰহাটৰ হেজাৰী গাঁও প্ৰাথমিক বিদ্যালয়ত বৰুৱাৰ প্ৰাথমিক শিক্ষা আৰম্ভ হয়। ইয়াৰ পিছত তেখেতে যোৰহাট চৰকাৰী উচ্চ মাধ্যমিক বহুমুখী বালক বিদ্যালয়ত শিক্ষাগ্ৰহণ কৰে। ১৯৫১ চনত তেখেতে গুৱাহাটীস্থিত কটন কলেজৰ পৰা ইংৰাজী বিষয়ত স্নাতক ডিগ্ৰী অৰ্জন কৰে। পৰৱৰ্তী সময়ত অৰ্থাৎ ১৯৫৩ চনত তেখেতে উত্তৰপ্ৰদেশৰ বেনাৰস হিন্দু বিশ্ববিদ্যালয় আৰু ১৯৬৩ চনত ইংলেণ্ডৰ ৱেষ্ট ইয়ৰ্কশ্বায়াৰত থকা লীডছ বিশ্ববিদ্যালয়ৰ পৰা স্নাতকোত্তৰ ডিগ্ৰী অৰ্জন কৰে। ১৯৬৬ চনত তেখেতে লাভ কৰে ডক্টৰেট ডিগ্ৰী। ছাউথ ইয়ৰ্কশ্বায়াৰৰ শ্বেফিল্ড বিশ্ববিদ্যালয়ৰ পৰা তেখেতে উক্ত ডিগ্ৰী অৰ্জন কৰে। তেখেতৰ গৱেষণাৰ বিষয় আছিল 'এডৱাৰ্ড কাৰ্পেণ্টাৰ: এন এপষ্টল অৱ ফ্ৰিডম' (Edward Carpenter: An Apostle of Freedom)।
অধ্যাপনা
ড॰ দিলীপ বৰুৱাৰ কৰ্মজীৱন আৰম্ভ হয় ১৯৫৫ চনত। শ্বিলঙত থকা ছেইণ্ট এন্থনীজ কলেজত বৰুৱাই অধ্যাপক হিচাপে শৈক্ষিক জীৱনৰ পাতনি মেলে। ১৯৫৫ চনৰ পৰা ১৯৬০ চনলৈকে তেখেতে কটন কলেজত অধ্যাপনা কৰে। ১৯৬৬ চনৰ পৰা ১৯৬৮ চনলৈকে তেখেতে গুৱাহাটী বিশ্ববিদ্যালয়ত দুবছৰ কটাই ১৯৬৮ চনৰ পৰা ১৯৭৭ চনলৈকে ডিব্ৰুগড় বিশ্ববিদ্যালয়ত ইংৰাজী বিভাগৰ মুৰব্বী অধ্যাপক হিচাপে শিক্ষাদান কৰে।
অসমৰ দুয়োখন শীৰ্ষস্থানীয় শিক্ষানুষ্ঠানত শিক্ষাদান কৰি ড॰ দিলীপ বৰুৱাই ১৯৭৭ চনৰ পৰা ১৯৮৮ চনলৈকে পশ্চিমবংগৰ বৰ্ধমান বিশ্ববিদ্যালয়ত ইংৰাজী সাহিত্যৰ মুৰব্বী অধ্যাপক হিচাপে কাৰ্যনিৰ্বাহ কৰে। ১৯৯৫ চনত তেখেতে হিমাচল প্ৰদেশৰ ছিমলাস্থিত ইণ্ডিয়ান ইনষ্টিটিউট অৱ এডভান্সড ষ্টাডিছত (IIAS)ত অতিথি অধ্যাপক হিচাপে শিক্ষাদান কৰে। ১৯৯৯ চনৰ পৰা ২০০২ চনলৈকে তেখেতে পশ্চিমবংগৰ পশ্চিম মেদিনীপুৰৰ বিদ্যাসাগৰ বিশ্ববিদ্যালয় আৰু যাদৱপুৰ বিশ্ববিদ্যালয়তো অতিথি অধ্যাপক হিচাপে জড়িত হয়।
সাহিত্যকৰ্ম
অসমৰ সাহিত্যিক-লেখক আৰু অসম সাহিত্য সভাৰ সভাপতি নগেন শইকীয়াই দিলীপ বৰুৱাক ৰামধেনু যুগৰ এগৰাকী আগশাৰীৰ কবি আৰু কাব্য-সমালোচক বুলি উল্লেখ কৰিছে। নগেন শইকীয়াৰ ভাষাত, কেৱল ইংৰাজী সাহিত্য, সাহিত্য সমালোচনা আৰু কবিতাৰ লগতে তেওঁৰ সম্পৰ্ক নাছিল, গভীৰ সম্পৰ্ক আছিল ৰোমাণ্টিক যুগৰপৰা আধুনিক যুগলৈকে অসমীয়া সাহিত্যৰ কালান্তৰৰ গতি-প্ৰকৃতিৰ লগতো।
ড॰ দিলীপ বৰুৱাৰ সাহিত্যিক কৰ্মৰাজিৰ কিছু অংশ তলত সন্নিৱিষ্ট কৰা হ'ল:
অসম সাহিত্য সভাৰ লগত সম্পৰ্ক
অসম সাহিত্য সভাৰ লগত দিলীপ বৰুৱাৰ ঘনিষ্ঠ সম্পৰ্ক আছিল। তেখেতৰ বহুকেইখন গ্ৰন্থ সাহিত্য সভাই প্ৰকাশ কৰিছিল। বৰুৱাই অসম সাহিত্য সভাৰ হাইলাকান্দি অধিৱেশনৰ কবি সন্মিলনৰ সভাপতিত্ব কৰিছিল।
অন্যান্য সাহিত্যিক কৰ্ম
ড॰ দিলীপ বৰুৱাৰ শতাধিক গৱেষণামূলক লেখা-নিবন্ধ দেশীয় আৰু আন্তঃৰাষ্ট্ৰীয় কাকত-পত্ৰিকা আৰু সংকলিত গ্ৰন্থত প্ৰকাশিত হৈছিল। তাৰে ভিতৰত কেইটামান হৈছে-'দ্য ব্ৰিটিছ ৰেছপঞ্চ টু দ্য ইণ্ডিয়ান মিউটিনি', 'দ্য কনটেম্পোৰাৰী লিটাৰেৰী এভিডেন্স' আদি। তেখেতে আৰ্নেষ্ট হেমিংৱে, ৰুডিয়াৰ্ড কিপলিং, উইলিয়াম ব্ৰাউনী হ'কলিৰ ৰচনাৰাজিৰ বিষয়েও নিবন্ধ লিখি থৈ গৈছে।
মৃত্যু
২০২১ চনৰ ২৭ মে' তাৰিখে যোৰহাটৰ চোলাধৰাৰ নিজা বাসগৃহত বাৰ্ধক্যজনিত কাৰণত ড॰ দিলীপ বৰুৱাৰ দেহাৱসান হয়। মৃত্যুৰ সময়ত তেখেতৰ বয়স আছিল ৮৯ বছৰ।
যোৰহাটৰ তৰাজান শ্মাশানত তেখেতৰ শেষকৃত্য সম্পন্ন হয়।
মণিপুৰী নৃত্য
মণিপুৰী নৃত্য (Manipuri Dance) ভাৰতৰ সংগীত নাটক একাডেমীয়ে স্বীকৃতি দিয়া আঠটা শাস্ত্ৰীয় নৃত্যৰ ভিতৰত অন্যতম। ই এক মসৃণ, মহিমামণ্ডিত আৰু কাৰিকৰীভাৱে কিছু সহজ নৃত্য। মণিপুৰী নৃত্য মণিপুৰৰ এক সমৃদ্ধিশালী লোকনৃত্য। লোক পৰম্পৰা আৰু আচাৰ ব্যৱহাৰৰ সৈতে জড়িত ভিন ভিন প্ৰকাৰৰ মণিপুৰী নৃত্য আছে। মণিপুৰী নৃত্যৰ বিষয়বস্ত্ত সাধাৰণতে ভগৱান কৃষ্ণৰ জীৱনৰ বিভিন্ন ঘটনাৱলীৰ পৰা আহৰণ কৰা হয়। নৃত্য চলি থকাৰ সময়ত সমবেত সংগীতৰ মাজে মাজে এজন বৰ্ণনাকাৰীয়ে সংলাপবোৰ মাতি যোৱাৰ লগতে বৰ্ণনাসূচক অংগী-ভংগীও দেখুৱাই যাব পাৰে। আন ভাৰতীয় নৃত্যৰ দৰে এই নৃত্যতো শিল্পীসকলে ভৰিত ঘুগুৰা পিন্ধে যদিও নৃত্যৰ গতিয়ে তাৰ শব্দ প্ৰকট হৈ উঠিবলৈ সুবিধা নিদিয়ে, কাৰণ এই নৃত্যত ভৰি মাটিৰপৰা বেছি ওপৰলৈ নুঠে আৰু খোজ খুব লাহেকৈ দিয়া হয়। এই নৃত্যত মহিলাসকলে গোল গোল আইনাৰ টুকুৰাৰে সজোৱা এক বিশেষ ধৰণৰ ডাঙৰ ঘূৰী (skirt) পিন্ধে আৰু মূৰত স্বচ্ছপ্ৰায় এখন পাতল ওৰণি লয়। ধীৰ চন্দত একা-বেকা আৰু হালিজালি কৰিবলগীয়া নৃত্যৰ বাবে মণিপুৰী নৃত্যত নাৰীসুলভ বৈশিষ্ট্য বিদ্যমান। আন আন নৃত্য ৰীতিত নৃত্যশিল্পী গৰাকীৰ মুখ আৰু চকুৱে ভাৱপ্ৰকাশত এক গুৰুত্বপূৰ্ণ ভূমিকা লোৱা দেখা যায়। পিছে মণিপুৰী নৃত্যত নৃত্যশিল্পীগৰাকীৰ মুখ ভংগীমাৰ অভিব্যক্তি প্ৰায় নাথাকে। মণিপুৰী নৃত্যৰ শ্ৰেষ্ঠ ৰূপ প্ৰকাশ পায় ৰাসলীলাত। বৰ্তমান মণিপুৰী নৃত্য আৰু ৰাসলীলা প্ৰায় সমাৰ্থক বুলিব পাৰি।
তথ্য সংগ্ৰহ:
শ্ৰেণী:ভাৰতৰ শাস্ত্ৰীয় নৃত্য শ্ৰেণী:মণিপুৰ
ডগলাছ ষ্টুৱাৰ্ট
ডগলাছ ষ্টুৱাৰ্ট (Douglas Stuart; জন্ম: ১৯৭৬) এজন স্কটিছ-আমেৰিকান লেখক আৰু ফেশ্বন ডিজাইনাৰ। তেওঁৰ প্ৰথমখন উপন্যাস শ্বাগি বেইন হৈছে ২০২০ চনত বুকাৰ বঁটা লাভ কৰা গ্ৰন্থ।
প্ৰাৰম্ভিক জীৱন
ষ্টুৱাৰ্টৰ জন্ম হৈছিল ছাইটহিল, স্কটলেণ্ডৰ গ্লাছগোৰ এটা হাউছিং এষ্টেটত। তিনিজন ভাই-ভনীৰ ভিতৰত তেওঁৱেই সকলোতকৈ সৰু আছিল। তেওঁ সৰু হৈ থাকোঁতেই দেউতাকে পৰিয়ালটোক এৰি যায় আৰু তেওঁক সুৰাপান আৰু আসক্তিৰ সৈতে যুঁজ দি থকা একক মাতৃয়ে তেওঁক ডাঙৰ-দীঘল কৰে। <!--His father left him and his family when he was young, and he was raised by a single mother battling alcoholism and addiction. His mother died from alcoholism related health issues when he was 16. Subsequently, when he would go on to write his debut Booker Prize-winning novel, Shuggie Bain, the book would be inspired by his struggles, his mother's struggles as she battled alcoholism and his relation with his mother. Speaking about his mother, he says: "My mother died very quietly of addiction one day." After his mother's death, he lived with his older brother before moving into a boarding house when he was 17.
Writing on Lithub about working-class living in the late 1970s and 1980s, he notes that he grew up in a house without books and surrounded by poverty. This was the time when Thatcher-era economic policies had "decimated the working man," moving industry away from the west coast of Scotland, leaving behind mass unemployment, alcoholism, and drug abuse.
He received a bachelor's degree from the Scottish College of Textiles and a master's degree from the Royal College of Art in London. He had no formal education in literature and notes that while he wanted to study English literature in college, he was discouraged from choosing the subject by a teacher who mentioned that it would "not suit someone from his background," resulting in him subsequently studying textiles instead. -->
কৰ্মজীৱন
ফেশ্বন ডিজাইনিঙত কেৰিয়াৰ আৰম্ভ কৰিবলৈ ২৪ বছৰ বয়সত ষ্টুৱাৰ্ট নিউয়ৰ্ক চহৰলৈ যায়। ২০ বছৰ ধৰি তেওঁ কেলভিন ক্লেইন, ৰাল্ফ ল'ৰেন, বানানা ৰিপাব্লিক আৰু জেক স্পেডকে ধৰি কেইবাটাও ব্ৰেণ্ডত কাম কৰে। ডিজাইনিঙৰ কামৰ মাজে মাজে তেওঁ লিখা-মেলাৰ কামো কৰিছিল। উল্লেখযোগ্য যে তেওঁ তেওঁৰ প্ৰথমখন উপন্যাস লিখিবলৈ আৰম্ভ কৰিছিল বানানা ৰিপাব্লিকত জেষ্ঠ্য নিৰ্দেশক হিচাপে বাৰঘণ্টীয়া চিফ্ট কৰি থকাৰ সময়ত।
প্ৰথমখন উপন্যাস প্ৰকাশ হোৱাৰ আগতে তেওঁৰ বিভিন্ন লেখা দ্য নিউ ইয়ৰ্কাৰ আৰু লিটহাবত প্ৰকাশ হৈছিল।
তেওঁৰ প্ৰথমখন উপন্যাস ছুঘী বেইনৰ বাবে মাৰ্গাৰেট বাছবি, লী চাইল্ড,সমীৰ ৰহিম, লেম চিচে আৰু ইমিলি উইলছনেৰে গঠিত এখন বিচাৰালয়ৰ দ্বাৰা ২০২০ চনৰ বুকাৰ বঁটা লাভ কৰে। <!-- Stuart moved to New York City at the age of 24 to begin a career in fashion design. He worked for many brands, including Calvin Klein, Ralph Lauren, Banana Republic, and Jack Spade for over 20 years.। He balanced his writing with his design job. It is noted that he started writing his first novel when he was balancing 12 hour shifts as a senior director of design at Banana Republic.
Prior to publishing his first novel, his works were featured on The New Yorker and on LitHub.
His first novel, Shuggie Bain, won the 2020 Booker Prize, chosen by a judging panel comprising Margaret Busby (chair), Lee Child, Sameer Rahim, Lemn Sissay, and Emily Wilson. Stuart is the second Scottish author to win the Booker Prize, after it was awarded in 1994 to James Kelman for How Late It Was, How Late, which book Stuart has credited with changing his life, since it was one of the first times he had seen his people and dialect on the page. Stuart said: "When James won in the mid-90s, Scottish voices were seen as disruptive and outside the norm."
Shuggie Bain was also longlisted for the 2021 Andrew Carnegie Medal for Excellence in Fiction, shortlisted for the 2020 Center for Fiction First Novel Prize, and was a finalist for both the 2020 Kirkus Prize and the 2020 National Book Award for Fiction. However, when Stuart wrote the novel, responses from publishers were not as encouraging, with the book being rejected by 32 publishing companies before it was finally sold to American independent publisher Grove Atlantic, who published it in hardcover on 11 February 2020. Shuggie Bain was later published in the United Kingdom by the Picador imprint of Pan Macmillan.
The novel received generally favourable review coverage once it was published, including in The Observer, The New York Times, The Scotsman, the TLS, The Hindu, and elsewhere. The book was praised for its authentic portrayal of post-industrial working-class Glasgow of the 1980s and early 1990s, and also for his capture of the "wry, indefatigable Glaswegian voice in all its various shades of wit, anger and hope." Speaking at the Booker Prize award ceremony, Margaret Busby, chair of the panel, noted that the book was destined to be a classic, and went on to describe the work as a "moving, immersive and nuanced portrait of a tight-knit social world, its people and its values.”
In November 2020, Stuart revealed that he had finished his second novel, Loch Awe, also set in mid-1990s Glasgow. The book is a love story between two young men, set against the backdrop of post-industrial Glasgow, with its territorial gangs, and divisions across sectarian lines. In his words, the book is about toxic masculinity and the violence that can stem from pressures on working-class boys to "man-up".
In a conversation with 2019 Booker winner Bernardine Evaristo on 23 November, livestreamed as a Southbank Centre event, Stuart said: "One of my biggest regrets I think is that growing up so poor I almost had to elevate myself to the middle class to turn around to tell a working-class story." Discussing the "middle-class" publishers' rejections he had received for Shuggie Bain, he told Evaristo: "Everyone was writing these really gorgeous letters. They were saying 'Oh my god this will win all of the awards and it's such an amazing book and I have never read anything like that, but I have no idea how to market it'." -->
ব্যক্তিগত জীৱন
ষ্টুৱাৰ্টৰ দ্বৈত ব্ৰিটিছ আৰু আমেৰিকান নাগৰিকত্ব আছে। তেওঁ মানহাটনাৰ ইষ্ট ভিলেজত তেওঁৰ স্বামী মাইকেল কেৰি, যি হৈছে এগৰাকী গাগোচিয়ান গেলেৰীৰ কলা কিউৰেটৰ, লগত বাস কৰে।
বাহ্যিক সংযোগ
শ্ৰেণী:যুক্তৰাজ্যৰ ব্যক্তি শ্ৰেণী:আমেৰিকা যুক্তৰাষ্ট্ৰৰ ব্যক্তি শ্ৰেণী:সাহিত্যিক শ্ৰেণী:ফেশ্বন ডিজাইনাৰ শ্ৰেণী:বুকাৰ বঁটা বিজয়ী শ্ৰেণী:এলজিবিটি সম্প্ৰদায়ৰ ব্যক্তি
প্ৰতিধ্বনি (চলচ্চিত্ৰ)
প্ৰতিধ্বনি (Pratidhwani) ১৯৬৪ত মুক্তিলাভ কৰা এখন ক’লা-বগা অসমীয়া ছবি। সঙ্গীতমধুৰ এই ছবিখনৰ পৰিচালনা, প্ৰযোজনা আৰু সঙ্গীত আছিল ড° ভূপেন হাজৰিকাৰ। মূল চৰিত্ৰত অভিনয় কৰিছিল পবিত্ৰ বৰকটকী আৰু ইভা আচাৱে। এই ছবিখনক ইভা আচাওৰ অভিনয় জীৱনৰ মাইলৰ খুটি বুলি গণ্য কৰা হয়। ইভাৰ অভিনয়ে প্ৰতিধ্বনিত পৰিপূৰ্ণতা পাইছিল। প্ৰতিধ্বনি আছিল এটা খাচি লোকগাথাৰ ভেটিত নিৰ্মাণ কৰা ছবি।
পিছলৈ ড° হাজৰিকাই ছবিখন খাচি ভাষালৈ KAA SWA RAATI নামেৰে ‘ডাব’ কৰি বাণিজ্যিকভাৱে মুক্তি দিছিল৷ ছবিখনে ১৯৬৪ৰ শ্ৰেষ্ঠ অসমীয়া চলচ্চিত্ৰৰ ৰূপৰ পদক লাভ কৰিছিল।
১৯৮৪ চনত এই লোকগাথাটোৰ ভিত্তিত আন এখন মাণিক ৰাইটং নামেৰে এখন খাচি চলচ্চিত্ৰ নিৰ্মাণ কৰা হয়। এই ছবিখনে সংবিধানৰ অষ্টম অনুসূচীত অন্তৰ্ভূক্ত হোৱা ভাষাৰ বাহিৰে অন্যভাষাত নিৰ্মাণ হোৱা সৰ্বশ্ৰেষ্ঠ ছবিৰ ৰজত কমল বঁটা লাভ কৰিছিল।
কাহিনী
খাচি পাহাৰ অঞ্চলৰ এটা জনপ্ৰিয় লোকগাথাৰ আধাৰত প্ৰতিধ্বনিৰ কাহিনীভাগ ৰচনা কৰা হৈছে।
মাণিক ৰাইটং কেওকোনো নথকা এজন ঘাটমাউৰা, দুৰ্ভগীয়া ল’ৰা। নিশা নিশা সি বাঁহীত সুমধুৰ সুৰ বজায়। কিছুদিন আগেয়ে লগ পোৱা লিয়েন মাকাউ নামৰ ছোৱালীজনী আৰু বাঁহীটোৱে তাৰ হৃদয় আৰু আত্মা ভৰাই ৰাখে আৰু জীৱনটোক এক অৰ্থ দিয়ে। সাতখন পাহাৰৰ সিপাৰে বাস কৰা লিয়েন মাকাউক বিয়াৰ প্ৰস্থাৱ দিবলৈ মন মেলোঁতে দুৰ্ভগীয়া মাণিক ৰাইটঙে গম পালে যে তাইৰ ইতিমধ্যে বৃদ্ধ চিয়েমলৈ (অৰ্থাৎ খাচিসকলৰ ৰজা) বিয়া হৈ গৈছে। কিন্তু চিয়েমে প্ৰায়ে ৰাজকীয় কামকাজত বাহিৰত থকা বাবে ৰাণীয়ে নিসংগ অনুভৱ কৰে। মাণিকৰ বাঁহীৰ সুৰে পুনৰ ৰাণীক তাৰ কাষ চপাই আনে। আনকি ৰাণীয়ে তাৰপৰা এটা সন্তানৰো কামনা কৰিলে।
বহুদিনৰ মূৰত চিয়েমে উভতি আহি সকলো কথা গম পালে আৰু খঙত জ্বলি উঠিল। মাণিকক বিচাৰি আনি চূড়ান্ত শাস্তি দিবলৈ প্ৰস্তুত হ’ল। তাক জীৱন্তে পুৰি আদেশ দিলে। চিতাৰ লেলিহান শিখাত ৰাণী লিয়েন মাকাৱেও জঁপিয়াই নিজৰ প্ৰাণ দিলে।
প্ৰবাদ আছে যে চিতাৰ ঠাইতে পানীয়ে ডোঙা বান্ধিলে। বাঁহৰ আগ উৰ্ধমুখী হ’ল আৰু এই মৰ্মান্তিক ঘটনাৰ সোঁৱৰণত সেইঠাইৰ নিজৰাবোৰে আজিও উচুপি উচুপি কান্দে।
গীত
প্ৰতিধ্বনিত মুঠ পাঁচটা গীত আছে।
বঁটা আৰু সন্মান
ছবিখনে ১২তম ৰাষ্ট্ৰীয় চলচ্চিত্ৰ বঁটা (১৬৬৪) অনুষ্ঠানত অসমীয়া ভাষাৰ শ্ৰেষ্ঠ ছবিৰ শিতানত ৰুপৰ পদক লাভ কৰে। এই ছবিখনে সেই সময়ৰ শ্ৰেষ্ঠ ১০০খন ভাৰতীয় চিনেমাত স্থান পাইছিল আৰু ফ্ৰাঞ্চত অনুষ্ঠিত আন্তঃৰাষ্ট্ৰীয় চলচ্চিত্ৰ মহোৎসৱলৈ আমন্ত্ৰিত হৈছিল।
তথ্য উংস
শ্ৰেণী:অসমীয়া চলচ্চিত্ৰ শ্ৰেণী:শ্ৰেষ্ঠ অসমীয়া পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী শ্ৰেণী:১৯৬০ দশকৰ অসমীয়া চলচ্চিত্ৰ
সাৰন্য পোনভান্নন
সাৰন্য পোনভান্নন (Saranya Ponvannan; জন্ম ২৬ এপ্ৰিল ১৯৭০) এগৰাকী জনপ্ৰিয় দক্ষিণ ভাৰতীয় অভিনেত্ৰী, যাৰ জন্মৰ নাম শীলা ক্ৰিষ্টিনা। তামিল, তেলুগু আৰু মালয়ালম চলচ্চিত্ৰত অভিনয়ৰ বাবে তেওঁ বিশেষভাৱে জনাজাত। তেওঁ কমকৈ কন্নড় ভাষাৰ চলচ্চিত্ৰতো অভিনয় কৰিছে। মণি ৰত্নমৰ ‘নায়কন’(১৯৮৭) ছবিৰ এটা মুখ্য চৰিত্ৰৰ অভিনয়েৰে তেওঁ চলচ্চিত্ৰ জগতত পদাৰ্পন কৰে। তাৰপিছত ১৯৯৬ চনলৈ তেওঁ বহু কেইখন ছবিৰ মুখ্য ভূমিকাত অভিনয় কৰি গৈছে। আঠ বছৰৰ বিৰতিৰ পিছত ২০০৩ চনত এগৰাকী চৰিত্ৰাভিনেত্ৰীৰ ৰূপত, বিশেষকৈ নায়কৰ মাকৰ চৰিত্ৰত তেওঁৰ চলচ্চিত্ৰ জগতলৈ প্ৰত্যাৱৰ্তন ঘটে।
কৰ্মজীৱন
১৯৮৭ চনত মণি ৰত্নমৰ ‘নায়কন’ত কমল হাচানৰ বিপৰীতে নায়িকাৰ ভূমিকাত অভিনয়তেৰে সাৰন্যই তামিল চলচ্চিত্ৰত প্ৰবেশ কৰে। তেলুগু চলচ্চিত্ৰত নিৰঞ্জনম ছবিযোগে ১৯৮৯ চনত প্ৰথম ভূমুকি মাৰে। তেওঁৰ প্ৰথম মালায়লম ছবি অৰ্থম (১৯৮৯)। অৰ্থমত তেওঁ মামুতিৰ বিপৰীতে অভিনয় কৰিছিল। নায়িকাৰ চৰিত্ৰত অভিনয় কৰাৰ প্ৰায় সামৰণি পৰাৰ সময়তে ১৯৯৬ চনত ‘আপ্পাজি’ৰ যোগে কন্নড়ত ছবিত তেওঁ প্ৰথম ভূমুকি মাৰে।
১৯৯৫ চনত বিয়া হৈ যোৱাৰ পিছত তেওঁ অভিনয় এৰি দিছিল যদিও ২০০০ চনত পুনৰ কমেডী টেলিভিচন ধাৰাবাহিক ‘ভিট্টুকু ভিডু লোট্টি’ত মূল ভূমিকাত অভিনয় কৰে। লগতে অন্য কিছু প্ৰকল্পতো সহযোগী অভিনেত্ৰী ৰূপে কাম কৰে। ২০০৬ চনত তেওঁ চান টিভিত সম্প্ৰচাৰিত পাৰিবাৰিক বিষয়ক ধাৰাবাহিক ‘মুগাঙ্গল’ত অভিনয় কৰে।
এক দীঘলীয়া বিৰতিৰ পিছত ২০০৩ চনত তামিল ছবি ‘আলাই’ৰ যোগে তেওঁ চলচ্চিত্ৰ জগতলৈ পুনৰ উভতি আহে।‘আলাই’ত তেওঁ অভিনেতা ৰঘুবৰণৰ (চৰিত্ৰৰ নাম শিলাম্বৰষণ) মাকৰ ভূমিকাত অভিনয় কৰে। তেতিয়াৰে পৰা তেওঁক ২০০০ দশকৰ মাজভাগৰ ছবি ‘ৰাম’ (২০০৫), ‘থাৱমাই থাৱমিৰুন্ধু’, ‘এম মগন’ আদি ছবিত বিশেষকৈ মাকৰ ভুমিকাত দেখা গৈছে।
২০১০ চনত তেওঁৰ শততম মুক্তিপ্ৰাপ্ত ছবি, তামিল ভাষাৰ ‘থেনমেৰকু পাৰুৱকাত্ৰু’ত প্ৰেম আৰু অধিকাৰৰ টনা-আজোৰাত জৰাজীৰ্ণ হোৱা এগৰাকী বিধবা মাতৃ ‘বিৰায়ি’ৰ ভাওত অভিনয় কৰি তেওঁ শ্ৰেষ্ঠ অভিনেত্ৰীৰ ৰাষ্ট্ৰীয় চলচ্চিত্ৰ বঁটা দখল কৰিবলৈ সক্ষম হৈছিল। ২০০৫ চনৰ এখন গুৰুত্বপূৰ্ণ তামিল ছবি ‘থাৱামাই থাৱামিৰুন্ধু’ৰ যোগে তেওঁ দক্ষিণ ভাৰতৰ এগৰাকী শীৰ্ষস্থানীয় আৰু বিশিষ্ট অভিনেত্ৰী ৰূপে নিজকে সাব্যস্ত কৰিবলৈ সক্ষম হৈছিল। ২০১৭ চনলৈ তেওঁ দক্ষিণৰ আটাইতকৈ অধিক মাননি পোৱা সহযোগী অভিনেত্ৰী হৈছিল।
২০১৪ চনত তেওঁ ‘ডিজাইন এণ্ড স্কুল অফ ফেচন টেকনোলজী’ (DSOFT) নামেৰে চেন্নাইত এখন ফেচন প্ৰতিষ্ঠান স্থাপন কৰে। ২০১৬ চনৰ ছবি ‘আচামিন্দ্ৰি’ত তেওঁ খলনায়িকাৰ চৰিত্ৰত অভিনয় কৰে।
ব্যক্তিগত জীৱন
কেৰালাৰ আলাপ্পুঝাৰ এটা খ্ৰীষ্টিয়ান পৰিয়ালত তেওঁৰ জন্ম হৈছিল। মালায়লম ছবিৰ পৰিচালক এ.বি. ৰাজ তেওঁৰ দেউতাক। দেউতাক এ.বি. ৰাজে ৭৫খনতকৈও অধিক চলচ্চিত্ৰ পৰিচালনা কৰিছে। ১৯৯৫ চনত তেওঁ অভিনেতা তথা পৰিচালক পোনভান্ননক বিয়া কৰায়। পোনভান্নন দম্পত্তিৰ দুজনী জীয়েক আছে।
বাহ্যিক সংযোগ
শ্ৰেণী:ভাৰতৰ ব্যক্তি শ্ৰেণী:ভাৰতীয় অভিনেত্ৰী শ্ৰেণী:শ্ৰেষ্ঠ অভিনেত্ৰীৰ ৰাষ্ট্ৰীয় চলচ্চিত্ৰ বঁটা বিজয়ী শ্ৰেণী:ফিল্মফেয়াৰ বঁটা বিজয়ী
শৃংখল (চলচ্চিত্ৰ)
শৃংখল (The Quiver) হৈছে ২০১৪ চনৰ ১৭ অক্টোবৰ তাৰিখে মুক্তি লাভ কৰা এখন অসমীয়া চলচ্চিত্ৰ। ভবেন্দ্ৰ নাথ শইকীয়াৰ একে নামৰ চুটিগল্পৰ আধাৰত নিৰ্মিত বোলছবিখন পৰিচালনা কৰে প্ৰবীণ হাজৰিকাই। 'অসম ৰাজ্যিক চলচ্চিত্ৰ (বিত্ত আৰু উন্নয়ন) নিগম'ৰ সহযোগত 'ছিলভাৰ লাইন প্ৰডাক্‌চন'ৰ বেনাৰত বোলছবিখনৰ প্ৰযোজনা প্ৰীতি শইকীয়া, পাৰ্থ প্ৰতিম বৰা, শচীন্দ্ৰ কুমাৰ কাকতি আৰু সংগীতা শইকীয়াৰ। সংগীত পৰিচালনা মানস হাজৰিকাৰ।
কাহিনী
শৃংখলৰ কাহিনীভাগত সত্তৰ দশকৰ অসমীয়া সমাজৰ এগৰাকী দুখীয়া বিধৱা মহিলাই জীৱন সংগ্ৰামত ভোগ কৰা যন্ত্ৰণা আৰু নিৰাপত্তাহীনতাৰ ওপৰত চলচ্চিত্ৰখনৰ কাহিনী আধাৰিত।
নিৰ্মাণ
২০১২ চনৰ ২৯ নৱেম্বৰত শৃংখলৰ শুভ মহুৰত ছিপাঝাৰৰ গৰুখুটিত সম্পন্ন হয়। উক্ত চলচ্চিত্ৰখন নিৰ্মাণ কৰি উলিওৱাৰ ক্ষেত্ৰত অসম ৰাজ্যিক চলচ্চিত্ৰ (বিত্ত আৰু উন্নয়ন) নিগমৰ তৰফৰ পৰা ষাঠি শতাংশ ধন আগবঢ়োৱাৰ বিপৰীতে বাকী চল্লিশ শতাংশ বিনিয়োগ কৰিছে ছিলভাৰ লাইন প্ৰডাক্‌চনৰ বেনাৰত প্ৰীতি শইকীয়া, পাৰ্থ প্ৰতিম বৰা, সংগীতা শইকীয়া আৰু শচীন্দ্ৰ কুমাৰ কাকতিয়ে।
চিত্ৰগ্ৰহণ
৩৫ এম এম কেমেৰাৰে শৃংখলৰ চিত্ৰগ্ৰহণ কৰা হয়। চিত্ৰগ্ৰহণৰ দায়িত্বত আছিল সিদ্ধাৰ্থ বৰুৱা।
চিত্ৰনাট্য
কথাছবি খনৰ মূল চিত্ৰনাট্য মহেন্দ্ৰ বৰঠাকুৰৰ। পৰিচালকে কৈছে যে চলচ্চিত্ৰ খাতিৰত ভৱেন্দ্ৰ নাথ শইকীয়াৰ মূল কাহিনী কিছু পৰিমাণে সাল-সলনি কৰা হৈছে। কিন্তু মূল গল্পৰ কোনো ক্ষতি কৰা হোৱা নাই। ছবিখনৰ সংলাপ ৰচনা কৰিছে পৰিচালক প্ৰবীণ হাজৰিকাই।
অভিনয়ত
বহুদিন বাংলা ছবিজগতত ব্যস্ত থকাৰ পাছত প্ৰায় ১৪ বছৰৰ মূৰত জয়া শীল ঘোষে এইখন ছবিৰে অসমীয়া ছবিজগতলৈ প্ৰত্যাৱৰ্তন কৰে। ছবিখনৰ অভিনয় শিল্পীসকল হ'ল
চেন্সৰ আৰু মুক্তি
২০১৩ চনৰ ২৯ আগষ্টত গুৱাহাটীত সুকলমে শৃংখলৰ চেন্সৰ হৈ যায়। ছবিখনে U চাৰ্টিফিকেট লাভ কৰে। ২০১৪ চনৰ ২৯ আগষ্টত ছবিখনে অসমৰ মুঠ সাতটা চিত্ৰগৃহত মুক্তি লাভ কৰে।
তথ্য সংগ্ৰহ
শ্ৰেণী:২০১৪ বৰ্ষৰ অসমীয়া চলচ্চিত্ৰ শ্ৰেণী:অসমীয়া চলচ্চিত্ৰ শ্ৰেণী:২০১০ দশকৰ অসমীয়া চলচ্চিত্ৰ শ্ৰেণী:২০১৪ বৰ্ষৰ চলচ্চিত্ৰ
মায়া (বুদ্ধদেৱৰ মাতৃ)
ৰাণী মায়াদেৱী (Queen Māyā of Sakya; Māyādevī) বৌদ্ধ ধৰ্মৰ প্ৰৱৰ্তক সন্ত গৌতম বুদ্ধৰ জন্মদাত্ৰী মাতৃ। তেওঁ প্ৰথম বৌদ্ধ ভিক্ষুণী প্ৰজাপতি গৌতমীৰ বায়েক আৰু ৰজা শুদ্ধোধনৰ পত্নী। গৌতম বুদ্ধ বা সিদ্ধাৰ্থৰ প্ৰসৱৰ সময়ত তেওঁৰ মৃত্যু হৈছিল।
জীৱনী
কপিলাবস্তুৰ শাক্য বংশীয় ৰজা শুদ্ধোধনে মায়া দেৱীক বিবাহ কৰায়। মায়া শুদ্ধোধনৰ খুৰাকৰ জীয়ৰী; যি দেৱদহৰ ৰজা আছিল। বিয়াৰ বিশ বছৰ পাছলৈকে দুয়োৰো সন্তান নাছিল। কিংবদন্তি অনুসৰি এদিন পূৰ্ণিমা ৰাতি মায়া দেৱীয়ে এটা সপোন দেখে। তেওঁক যেন চাৰিজন দেৱদূতে হিমালয়ৰ হ্ৰদ এটালৈ কঢ়িয়াই লৈ গৈছে। তাত তেওঁ স্নান কৰে আৰু স্বৰ্গীয় বসন পৰিধান কৰে। এনেতে এটা শুকুলা হাতীয়ে শূৰেৰে এপাহ পদুম ফুল লৈ তেওঁৰ চাৰিওদিশে তিনিবাৰ প্ৰদক্ষিণ কৰি তেওঁৰ গৰ্ভত প্ৰৱেশ কৰে। মায়া দেৱীয়ে অনুভৱ কৰিলে যে এই সপোনটোৱে তেওঁলৈ সৌভাগ্যৰ বতৰা কঢ়িয়াই আনিছে।
বাহ্যিক সংযোগ
শ্ৰেণী:ভাৰতীয় ৰাণী
উৎপাদক বিশ্লেষণ
উৎপাদক বিশ্লেষণ হৈছে উৎপাদক নিৰ্ণয়ৰ এক পদ্ধতি। গণিতত উৎপাদক বিশ্লেষণ বা উৎপাদকীকৰণ বুলিলে এটা সংখ্যা বা কোনো গাণিতিক বস্তুক বিভিন্ন উৎপাদকৰ গুণফল ৰূপে প্ৰকাশ কৰাকে বুজায়। অৰ্থাৎ এই উৎপাদক হৈছে সৰলতম বা ক্ষুদ্ৰতম ৰূপ। উদাহৰণস্বৰূপে, পূৰ্ণ সংখ্যা
ৰ বিশ্লেষিত ৰূপ
৩ × ৫
, আৰু
x2 – 4
বহুপদৰ এটা বিশ্লেষিত ৰূপ
(x – 2)(x + 2)
। সাধাৰণতে বাস্তব বা জটিল সংখ্যাৰ ভগ্নাংশক উৎপাদক হিচাপে গ্ৰহণ কৰা মূলত অৰ্থহীন, যিহেতু স্পষ্টতকৈ যিকোনো x ক হিচাপে লিখা হয়, য'ত y\neq 0। তেন্তে যিকোনো পৰিমেয় সংখ্যা বা পৰিমেয় ফলনৰ লঘিষ্ঠ ৰূপৰ হৰ আৰু লবৰ পৃথকে পৃথকে উৎপাদক বিশ্লেষণ কৰি মূল সংখ্যাটোৰ বা ফলনটোৰ উৎপাদক বিশ্লেষণ কৰা হয়। গণিতৰ জগতখনত এটা অখণ্ড সংখ্যা x-ক আন এটা অখণ্ড সংখ্যা y-ৰ উৎপাদক বুলি কোৱা হয় যদিহে x সংখ্যাটোৰে y-ক কোনো ভাগশেষ নথকাকৈ হৰণ কৰিব পাৰি বা, x-ৰ লগত আন কোনো এটা সংখ্যা পূৰণ কৰিলে y পোৱা যায়।
পূৰ্ণসংখ্যাৰ উৎপাদক বিশ্লেষণ সৰ্বপ্ৰথম প্ৰাচীন গ্ৰীক গণিতবিদ সকলৰ মাজত দেখা যায়। তেওঁলোকেই সৰ্বপ্ৰথম পাটিগণিতৰ মৌলিক উপপাদ্য প্ৰমাণ কৰিছিল, সেই অনুসৰিঃ প্ৰতিটো ধনাত্মক পূৰ্ণ সংখ্যাক এক বা একাধিক মৌলিক সংখ্যাৰ গুণফল ৰূপে প্ৰকাশ কৰিব পৰা যাব, যি সমূহ পুনৰ ১ত কৈ ডাঙৰ কোন পূৰ্ণ সংখ্যাৰ গুণফল হিচাপে প্ৰকাশ কৰা সম্ভব নহয়।
বহুপদী উৎপাদক বিশ্লেষণ প্ৰক্ৰিয়াটোৱো বহু শতিকা ধৰি ব্যৱহাৰ হৈ আহিছে। প্ৰাথমিক বীজগণিতে কোন বহুপদৰ উৎপাদক বিশ্লেষণৰ সমীকৰণৰ মূল নিৰ্ণয়ৰ সমস্যাৰ বহুখিনি লাঘৱ কৰে। ফিল্ড অথবা পূৰ্ণসংখ্যা সহগবিশিষ্ট বহুপদ সমূহে অনন্য উৎপাদক বিশ্লেষণ নিয়ম ধাৰণ কৰে। সুনিৰ্দিষ্টভাবে, জটিল সহগ আৰু এটা চলকবিশিষ্ট বহুপদৰ উৎপাদক সমূহে (ক্ৰমক উপেক্ষা কৰে) ৰৈখিক বহুপদৰ ক্ষেত্ৰত এক অনন্য নিয়ম মানি চলে আৰু ই হৈছে বীজগণিতৰ মৌলিক উপপাদ্যৰ এটি সংস্কৰণ। সেই ক্ষেত্ৰত মূল অনুসন্ধানী বিধি(Root finding algorithm) সমূহ ব্যবহাৰ কৰি উৎপাদক বিশ্লেষণ কৰা হয়। কম্পিউটাৰ বীজগণিতৰ ক্ষেত্ৰত পূৰ্ণসাংখ্যিক সহগবিশিষ্ট বহুপদৰ উৎপাদক বিশ্লেষণৰ ক্ষেত্ৰটি মৌলিক। নিৰ্দিষ্ট ক্ষেত্ৰ এখনত পৰিমেয় সহগবিশিষ্ট বহুপদ সমূহৰ উৎপাদক বিশ্লেষণ কৰাৰ অধিক সত্য আৰু সঠিক কম্পিউটাৰ বিধি আছে।
উৎপাদকে বিশ্লেষণে কোনো গাণিতিক বস্তুক ক্ষুদ্ৰতম অথবা সৰলতম বস্তুৰ গুণফল ৰূপে প্ৰকাশ কৰাকে বুজায়। উদাহৰণ স্বৰূপে প্ৰত্যেক ফলনক এক একক ফলন আৰু এক সাৰ্বিক ফলনৰ মিশ্ৰ ফলন ৰূপে লিখা যায়। মেট্ৰিস্কে অনেক ম্যাট্ৰিস্ক উৎপাদক বিশ্লেষণৰ পদ্ধতি তথা বৈশিষ্ট্য ধাৰণ কৰে।
অখণ্ড সংখ্যা
পাটিগণিতৰ মৌলিক উপপাদ্য অনুযায়ী ১তকৈ ডাঙৰ সকলো পূৰ্ণ সংখ্যাৰ এক অনন্য (উৎপাদক সমূহৰ ক্ৰম বিবেচনা নকৰাকৈ) মৌলিক সংখ্যাৰ বিশ্লেষিত ৰূপ আছে, যিটো পুনৰ বিশ্লেষণ সম্ভৱ নহয়।
অখণ্ড সংখ্যা nৰ উৎপাদক বিশ্লেষণৰ বাবে ইয়াৰ এক উৎপাদক q নিৰ্ণয় কিম্বা nক মৌলিক বুলি নিৰ্ণয়ৰ বাবে এটা বিধিৰ প্ৰয়োজন। যেতিয়া এটা উৎপাদক পোৱা যাব, তেতিয়া বিধিটো পুনৰায় q আৰু
n / q
ৰ ওপৰত প্ৰয়োগৰ মাধ্যমেৰে ক্ৰমান্বয়ে nৰ উৎপাদক বিশ্লেষণ কৰা সম্ভৱ।
nৰ এটা উৎপাদক q, যদি থাকে, তেন্তে ইয়াক নিৰ্ণয়ৰ বাবে qৰ সকলো সম্ভাৱ্য মান পৰীক্ষা কৰা প্ৰয়োজন। যাতে
1 < q
বা
q2 ≤ n
হয়। প্ৰকৃতপক্ষে, যদি
r
nৰ এটি উৎপাদক হয় য'ত
r2 > n
, তেন্তে
q = n / r
আৰু n এটা উৎপাদক হ'ব যেতিয়া
যদি ক্ৰমবৰ্ধমান হাৰত qৰ মান পৰীক্ষা কৰি থকা হয়, তেন্তে প্ৰথমেই প্ৰাপ্ত উৎপাদকটো মৌলিক সংখ্যা হোৱা উচিত আৰু সহগুণক
r = n / q
ৰ qতকৈ সৰু আন কোনো উৎপাদক থাকিব নোৱাৰে। সম্পূৰ্ণ বিশ্লেষিত ৰূপ পোৱাৰ বাবে rৰ, qতকৈ সৰু আৰু
√r
তকৈ ডাঙৰ উৎপাদক নিৰ্ণয় কৰিব লাগিব।
এই পদ্ধতি প্ৰয়োগৰ বাবে q ৰ সকলো মান পৰীক্ষা কৰাৰ প্ৰয়োজন নাই। মূলনীতি অনুযায়ী, ই কেৱলমাত্ৰ মৌলিক উৎপাদকসমূহকেই গ্ৰহণ কৰে। ইয়াৰ বাবে মৌলিক সংখ্যাৰ এখন তালিকাৰ প্ৰয়োজন হয় যি ইৰাটোস্থিনিছৰ ছাঁকনিৰ মাধ্যমেৰে প্ৰস্তুত কৰা সম্ভৱ। যিহেতু উৎপাদক বিশ্লেষণৰ এই পদ্ধতিটো ইৰাটোস্থিনিছৰ ছাঁকনিৰ দৰে একেই কাম কৰে, গতিকে সংখ্যা সমূহ মৌলিক হয়নে নহয় তাক পৰীক্ষা কৰাৰ মাধ্যমেৰে সঠিক ৰূপত কামটো সম্পন্ন কৰিব পাৰি। অৰ্থাৎ, কোনোৱে যদি ২,৩, ৫ বা ৫তকৈ ক্ষুদ্ৰতম সংখ্যা, যি সমূহৰ শেষৰ অংকটো ১,৩,৭,৯ বা অংক সমূহৰ সমষ্টি ৩ৰ গুণিতক নহয়। এনে সংখ্যাৰ দ্বাৰা পৰীক্ষা কৰিব পাৰি।